Die jaar 1376 was 'n skrikkeljaar wat volgens die Gregoriaanse kalender op 'n Maandag begin het. Dit was die 76ste jaar van die 14de eeu n.C. In teenstelling met gewone jare het die jaar 366 dae en 'n 29 Februarie gehad. 8 Junie – Edward of Woodstock, die "Swart Prins", Engelse troonopvolger (* 15 Junie 1330)


Syringodea pulchella is 'n meerjarige blomplant en geofiet wat tot die genus Syringodea behoort. Die spesie is inheems aan die Oos-Kaap en kom in die Sneeuberge voor. Dit het 'n voorkomsgebied van kleiner as 50 km², daar is slegs een populasie. Die plant het habitat afgestaan aan padkonstruksie, dit en oorbeweiding is potensiële bedreigings. http://redlist.sanbi.org/species.php?species=1542-10 http://plantsoftheworldonline.org/taxon/urn:lsid:ipni.org:names:441474-1 https://www.pacificbulbsociety.org/pbswiki/index.php/Syringodea


Die jaar 1394 was 'n gewone jaar wat volgens die Gregoriaanse kalender op 'n Woensdag begin het. Dit was die 94ste jaar van die 14de eeu n.C. Soos ander gewone jare het die jaar 12 maande, 52 weke en 365 dae gehad. 28 September – Teenpous Benedictus XIII volg Teenpous Clemens VII op as pous in Avignon. 16 September – Teenpous Clemens VII in Avignon (* 1342).


Maart is die derde maand van die jaar in die Gregoriaanse kalender, met 31 dae. Dit is vernoem na Mars, die Romeinse god van oorlog. 17 Maart is Sint Patricksdag een van die openbare vakansiedae in die Republiek van Ierland. 25 Maart is Moedersdag in die Verenigde Koninkryk. In Maart beweeg die Son deur die sterrebeelde Waterdraer en Visse. Die teken van die zodiak in die maand Maart is Pisces en Aries. Lys van historiese herdenkings Wikiwoordeboek het 'n inskrywing vir Maart.


Babiana tubiflora is 'n meerjarige blomplant en geofiet wat tot die genus Babiana behoort en is deel van die fynbos. Die spesie is inheems aan die Wes-Kaap. Die spesie kom voor van Lambertsbaai tot by Stilbaai en in die binneland tot by Darling en Piketberg. Die plant het van sy habitat verloor op die Kaapse Vlakte. SANBI Redlist Plants of the World Online


Clivia mirabilis is 'n plant en geofiet wat tot die genus Clivia behoort. Die spesie kom in die Noord-Kaap en die Oos-Kaap voor waar dit gevind word op die Bokkeveldberge plato by Nieuwoudtville waar daar twee subpopulasies is. Die plant word bedreig deur die gebruik daarvan deur tuinboukundiges. SANBI Redlist Plants of the World Online


Die Lefortowo-gevangenis (Russies: Лефортовская тюрьма, Lefortofskaja Tjoerma; luister (hulp·inligting)) is 'n tronk in Moskou, Rusland, wat sedert 2005 onder die jurisdiksie van die Russiese departement van justisie val. Dit is in 1881 gebou in die Lefortowo-distrik van Moskou. Die distrik is genoem na Franz Lefort, 'n goeie vennoot van tsaar Pieter die Grote. Gedurende die Groot Suiwering is Lefortowo deur die NKVD gebruik vir ondervraging wat met marteling gepaardgaan. In die tyd van die Sowjetunie was dit 'n berugte KGB-tronk en "isoleerder" vir politieke gevangenes. In 1994 is dit aan die MVD oorgedra en van 1996 tot 2005 was dit onder die bevoegdheid van die FSB, 'n opvolgerinstelling van die KGB. Die tronk het na bewering streng aanhoudingsmaatreëls. Net regsverteenwoordigers mag die gevangenes besoek. Hulle mag briewe kry, maar dit word gelees. Van die tronk se noemenswaardige gevangenes was: Frode Berg, 'n Noorse spioen; Jewgenia Ginzburg; Platon Lebedev; Alexander Litvinenko; Mathias Rust, 'n 18-jarige Wes-Duitser wat met 'n Cessna 172-vliegtuig op Rooiplein geland het; Natan Sharansky; Sergei Skripal;


Lachenalia pusilla is 'n meerjarige blomdraende plant en geofiet en is deel van die Renosterveld en die fynbos. Die spesie is inheems aan die Noord-Kaap en die Wes-Kaap. Dit kom voor van die Bokkeveld-eskarp tot by die Vredenburg-skiereiland en suidwaarts tot by Swellendam en die Agulhas-vlakte. Die plant het reeds 50% van sy habitat afgestaan aan ontwikkeling en gewasverbouing. Laasgenoemde is steeds 'n probleem veral op die Bokkeveld-eskarp en in die Sandveld. Indringerplante is ook 'n bedreiging. http://redlist.sanbi.org/species.php?species=3814-86 http://plantsoftheworldonline.org/taxon/urn:lsid:ipni.org:names:537227-1


Die jaar 1202 was 'n gewone jaar wat volgens die Gregoriaanse kalender op 'n Dinsdag begin het. Dit was die 2de jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad. Genghis Khan verslaan die Tartare. 2 Junie – Pous Innocentius III verklaar graaf Willem van Akwitanië, heilig. 12 November – Knoet VI van Denemarke, koning van Denemarke (* 1163)


Aspalathus rosea is 'n plant wat hoort tot die genus Aspalathus. Die spesie is inheems aan die Wes-Kaap en vorm deel van die fynbos. Dit plant kom van die Botrivier tot by Elim voor en het 'n voorkomsgebied van 1400 km². Die plant het 50% van sy habitat afgestaan aan wingerde en graanverbouing die afgelope 45 jaar. Daar is sewe gefragmenteerde subpopulasies oor wat bedreig word deur verdere landbou aktiwiteite, oorbeweiding en indringerplante. SANBI Redlist Plants of the World Online


John Gaspard Gubbins (6 Januarie 1877 Upham, Hampshire - 12 November 1935 Johannesburg) was 'n Africana-versamelaar en skrywer. Hy was die seun van 'n rektor Richard Shard Gubbins (1 Desember 1826 St. Marylebone, Londen - 23 Oktober 1884 Herne Hill, Londen) en Ellen Rolls (30 Augustus 1845 Monmouthshire, Wallis 1902 Kensington, Londen) wat op 21 November 1865 getroud is. Gubbins is opgelei by Haileybury en Clare College in Cambridge. Hy het in 1902 na Suid-Afrika gekom en naby Ottoshoop begin boer op 'n plaas wat hy Malemani aka Malmani genoem het na die oorspronklike seTswana-naam van die gebied, "Molemane", wat "plek van baie water" beteken. Vloeispaat is op sy plaas ontdek. Gubbins het sy lewe spandeer om Africana saam te stel in die vorm van ou boeke, prente en manuskripte. 'n Rampagtige brand op Oukersaand 1931 by die Witwatersrand Universiteit het 35 000 boeke vernietig, en die helfte van Gubbins se Africana-versameling. Uit vrees vir die veiligheid van sy versameling op die plaas weens grasbrande, het Gubbins begin om die versameling na Johannesburg te skuif.


Aspalathus flexuosa is 'n plant wat hoort tot die genus Aspalathus. Die spesie is inheems aan die Wes-Kaap en kom van die Nardousberge tot by Riversdale voor en dit is deel van die fynbos. Die populasie is stabiel. SANBI Redlist Plants of the World Online


'n Aangebore afwyking, ook bekend as 'n geboortedefek, is 'n toestand wat by geboorte teenwoordig is, ongeag die oorsaak daarvan. Aangebore afwykings kan lei tot gestremdhede wat fisies, intellektueel of ontwikkelingsgestremdheid, of 'n kombinasie hiervan kan wees. Die gestremdhede kan wissel van lig tot ernstig. Aangebore afwykings word in twee hooftipes verdeel: strukturele versteurings waarin probleme met die vorm van 'n liggaamsdeel gesien word en funksionele afwykings waarin probleme bestaan met hoe 'n liggaamsdeel werk. Funksionele versteurings sluit metaboliese en degeneratiewe versteurings in. Sommige aangebore afwykings sluit beide strukturele en funksionele afwykings in. Aangebore afwykings kan die gevolg wees van genetiese of chromosomale afwykings, blootstelling aan sekere medikasie of chemikalieë, of sekere infeksies tydens swangerskap. Stowwe waarvan die toksisiteit aangebore afwykings kan veroorsaak, word teratogene genoem, en sluit sekere farmaseutiese en ontspanningsmiddels tydens swangerskap in, sowel as baie omgewingsgifstowwe tydens swangerskap. Dit is bekend dat drinkwater wat besmet is met nitrate (van boerdery), benseen en trichlooretileen (van afvalverwydering) en ander industriële besoedelingstowwe, geboortedefekte veroorsaak. Die mees bekende teratogene middel is waarskynlik talidomied.


Aspalathus acanthiloba is 'n plant wat hoort tot die genus Aspalathus. Die spesie is inheems aan die Wes-Kaap en kom van Kaap Hangklip tot by Gordonsbaai voor waar dit deel is van die fynbos. Die plant het 'n voorkomsgebied van kleiner as 50 km² en word bedreig deur ontwikkeling, onbeheerde veldbrande en indringerplante. SANBI Redlist Plants of the World Online


Aspalathus usnoides is 'n plant wat hoort tot die genus Aspalathus. Die spesie is inheems aan die Oos-Kaap en kom in die Kougaberge, noord van Kareedouw voor. Dit kom op suidelike hellings op hoogtes van 300 - 400 m voor. Dit kan tot 5 m hoog word en is dus 'n klein boom. Science Direct[dooie skakel] Plants of the World Online


Geissorhiza burchellii is 'n meerjarige blomplant en geofiet wat tot die genus Geissorhiza behoort en is deel van die fynbos. Die spesie is inheems aan die Wes-Kaap. Dit kom voor vanaf die Slanghoekberge tot by die Langeberg waar dit op klam, suidelike hellings groei. Die plant blom net na brande en het geen bedreigings nie. http://redlist.sanbi.org/species.php?species=1535-13 http://plantsoftheworldonline.org/taxon/urn:lsid:ipni.org:names:437094-1


Laika (Russies: Лайка; omstreeks 1954 – 3 November 1957) was 'n Sowjet-ruimtehond wat een van die eerste diere in die buitenste ruimte geword het, en die eerste dier wat om die aarde wentel. Laika, 'n verdwaalde baster (moontlik 'n kruising tussen 'n Samojeed en 'n terriërtipe hond) uit die strate van Moskou, is gekies om die insittende van die Sowjet-ruimtetuig Spoetnik 2 te wees wat op 3 November 1957 in 'n lae wentelbaan gelanseer is. Geen kapasiteit vir haar herwinning en oorlewing was beplan nie, en sy het gesterf aan oorverhitting of versmoring kort voordat sy vergiftig sou word. Min was bekend oor die impak van ruimtevaart op lewende wesens ten tyde van Laika se sending, en die tegnologie vir omwenteling van die Aarde was nog nie ontwikkel nie, so Laika se oorlewing is nooit verwag nie. Sommige wetenskaplikes het geglo dat mense nie die lansering of die toestande van die buitenste ruimte sou kon oorleef nie, daarom het ingenieurs vlugte deur diere as 'n noodsaaklike voorloper van menslike missies beskou.


Die gewone wildekweper (Cryptocarya transvaalensis) is 'n boom wat inheems is aan Eswatini, Limpopo, Mpumalanga en Zimbabwe. In Suid-Afrika kom dit voor op die Drakensberg-eskarp van Eswatini tot by die Wolkberg en die Soutpansberge en verder noord. Die boom se FSA-nommer is 114. Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ SANBI Redlist Plants of the World Online


Pterygodium (oumakappies) is 'n genus van meerjarige blomplante en geofiete wat hoort tot die familie Orchidaceae. Negentien van die spesies is inheems aan Eswatini, Lesotho en Suid-Afrika en een spesie is endemies aan Tanzanië. Die genus bestaan uit twintig spesies: Pterygodium acutifolium Lindl. Pterygodium alatum (Thunb.) Sw. Pterygodium caffrum (L.) Sw. Pterygodium catholicum (L.) Sw. Pterygodium cleistogamum (Bolus) Schltr. Pterygodium connivens Schelpe Pterygodium cooperi Rolfe Pterygodium cruciferum Sond. Pterygodium hallii (Schelpe) Kurzweil & H.P.Linder Pterygodium hastatum Bolus Pterygodium inversum (Thunb.) Sw. Pterygodium leucanthum Bolus Pterygodium magnum Rchb.f. Pterygodium newdigateae Bolus Pterygodium pentherianum Schltr. Pterygodium platypetalum Lindl. Pterygodium schelpei H.P.Linder Pterygodium ukingense Schltr. Pterygodium vermiferum E.G.H.Oliv. & Liltved Pterygodium volucris (L.f.) Sw. https://powo.science.kew.org/taxon/urn:lsid:ipni.org:names:30468-1


Pterygodium newdigateae is 'n meerjarige plant en geofiet wat hoort tot die genus Pterygodium. Die spesie is inheems aan die Wes-Kaap. Dit het naby Plettenbergbaai by The Crags voorgekom en word nou as uitgestorwe beskou. Dit was deel van die fynbos. SANBI Redlist Plants of the World Online


Pterygodium leucanthum is 'n meerjarige plant en geofiet wat hoort tot die genus Pterygodium. Die spesie is inheems aan KwaZulu-Natal, die Oos-Kaap asook Lesotho. SANBI Redlist Plants of the World Online


Pterygodium vermiferum is 'n meerjarige plant en geofiet wat hoort tot die genus Pterygodium. Die spesie is inheems aan die Wes-Kaap en kom van Die Kelders tot by Stanford voor waar dit deel van die fynbos en strandveld is. Die plant het 'n voorkomsgebied van 12 km² en daar is vier subpopulasies. Een subpopulasie is veilig in 'n reservaat maar die ander drie word bedreig deur padkonstruksie, ontwikkeling en indringerplante. SANBI Redlist Plants of the World Online


Zweledinga is 'n nedersetting in die Ngqushwa Plaaslike Munisipaliteit van die Oos-Kaap in Suid-Afrika. Dit is 24 km suid van Peddie geleë. Lys van dorpe in Suid-Afrika "Hoofplek Zweledinga". Sensus 2011. Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Die Kanadese Ruimteagentskap (CSA; Frans: Agence spatiale canadienne, ASC) is die nasionale ruimteagentskap van Kanada. Dit is in 1990 gestig en doen verantwoording aan die minister van innovasie, wetenskap en ekonomiese ontwikkeling. Die president van die CSA is Lisa Campbell, wat op 3 September 2020 in die pos aangestel is. Die hoofkwartier is in Quebec, en die agentskap het ook kantore in Ontario, Houston, Washington, D.C. en Parys. Die CSA werk sedert die 1970's saam met die Europese Ruimteagentskap (ESA) en het verskeie formele en informele vennootskappe en samewerkingsprogramme met agentskappe in ander lande, soos Indië en Swede. Kanada se samewerking met Europa in ruimteaangeleenthede dateer van voor die stigting van beide die CSA en ESA. Van 1 Januarie 1979 af het Kanada die spesiale status van 'n "samewerkende staat" met die ESA; hulle betaal vir die voorreg, belê in werktyd en verskaf wetenskaplike instrumente wat op ruimtetuie van die ESA geplaas word. In Februarie 2009 was daar 30 Kanadese by die ESA werksaam as personeellede. Die Kanadese Ruimteagentskap administreer die Kanadese ruimteprogram.


'n Walvisgesang is die geluide wat deur walvisse gemaak word om te kommunikeer. Die woord gesang word gebruik om die reëlmatige, voorspelbare reeks klanke, veral gemaak deur die boggelwalvis, te beskryf, omdat dit so baie klink na menslike sang. Seesoogdiere - die walvis, die dolfyn, en die tornyn - is veel afhankliker van klank vir kommunikasie as landsoogdiere, want die ander sintuie word belemmer deur die wateromgewing. Klank trek ook vier keer vinniger deur water as deur lug. Daar word geglo dat die gesange 'n seksuele motief het. Dit lyk of die mannetjie-boggelwalvis meestal sing om 'n wyfie aan te lok, en daar is vroeër geglo dat hy dit hoofsaaklik in die winter doen, tydens die paarseisoen. Nuwe navorsing toon aan dat hy ook tydens die lente sing. Navorsers glo steeds dat dit geskied met 'n seksuele doel (om 'n emosionele band te probeer kry met 'n wyfie vir die volgende winter) maar wonder of dit nie ook kan wees om 'n rangorde onder die mannetjies daar te stel nie. Die heel nuutste navorsing (sien hieronder) kan 'n speek in die wiel van hierdie eenvoudige verklaring steek.


Suider-Afrika of Suidelike Afrika is die suidelike gedeelte van die kontinent van Afrika. Die gebied word nie altyd presies dieselfde afgebaken nie. 'n Algemene afbakening, veral vir geografiese en ekologiese doelwitte, is die gebied suid van die Zambezi-, Okavango- en Kunenerivier, die eilande aan hierdie gebied se kus en die gebiedswaters tot 200 seemyl van die kus, asook Prins Eduard-eiland en Marion-eiland in sub-Antarktika. Dit sluit dus die suide van Mosambiek (suid van die Zambezirivier), Botswana en Zimbabwe, sowel as Suid-Afrika, Lesotho en Eswatini, in. 'n Voorbeeld hiervan is die voëlgidse wat algemeen beskikbaar is en wat die verspreiding van die verskillende spesies in Suider-Afrika aandui. Geopolities beskou die Verenigde Nasies die streek as die lande Namibië, Botswana, Suid-Afrika, Lesotho en Eswatini. Die Suider-Afrikaanse Ontwikkelingsgemeenskap (SAOG) word ook geassosieer met hierdie streek, met lande tot so ver noord as die Demokratiese Republiek van die Kongo, en so ver oos as Tanzanië en Madagaskar. Dit is in 1980 gestig om samewerking in die streek te bevorder.


Die kleinrooibandsuikerbekkie is 'n algemene standvoël in Suid-Afrika. 12 cm. Helder glans-groen kop en bo-rug, met 'n blou streep onder groen gedeelte gevolg deur 'n klein helder glans-rooi bors and onderkant. Die res van die onderkant is bruin-grys met bruin vlerke. Hierdie spesie is kleiner as die Grootrooibandsuikerbekkie en het 'n korter snawel en klein rooi-gedeelte op die bors. Die vroulike suikerbekkie het 'n grys-bruin bokant en grys-geel onderkant. Fynbos, immergroen bos en rande van woude. Kom voor in die suide van Suid-Afrika sowel as die kus-gebiede tot en met die Suid-kus en verder noord langs die Drakensberge tot in die noorde van die land. 'n Skerp Tjee-tjee geluid. Engels: Southern (Lesser) Double-collared Sunbird Wetenskaplike naam: Cinnyris chalybeus Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name


NG gemeente Nkana was die tweede gemeente van die NG Kerk in die destydse Noord-Rhodesië en is op 14 Oktober 1933 van die eerste NG gemeente in die protektoraat, NG gemeente Lusaka (16 Junie 1919), afgestig. Dit was die eerste gemeente in die ryk Koperstreek op die oostelike grens van die destydse Belgiese Kongo. Die prospekteerder William Collier word algemeen beskou as die eerste Europeër wat koper in 1902 hier "ontdek" (hoewel argeologiese bewyse aandui inheemse stamme het dit selfs 900 jaar gelede ontgin, in armbande omskep en met hulle bure handel gedryf), maar eers in 1925 open die eerste myn, waarna 'n stroom immigrante die jong land ingestroom het totdat die blanke bevolking voor die onafhanklikwording van Zambië op 24 Oktober 1964 sowat 80 000 getel het. Mettertyd is Mufulira (1945), Luanshya (1949), waarvan die latere Ndola afgestig het, en Chingola afgestig. In Zambië was daar ook nog 'n gemeente Broken Hill wat in 1954 op die teenswoordige Kabwe gestig is, Livingstone (1946) op die gelyknamige dorp teen die grens met Zimbabwe, Fort Jameson, op die dorp wat ná onafhanklikwording Chipata geword het, en Mazabuku, aan die hoofpad tussen Lusaka en Livingstone.


Velddrif is 'n vissersdorp aan die mond van die Bergrivier geleë in die Bergrivier Plaaslike Munisipaliteit-gebied. Dit grens aan Laaiplek en Port Owen. Velddrif se bevolking is in 2011 op sowat 11 000 geraam, teenoor 7 800 in 2007 en 5 905 in 1996. Die dorpie het sy naam gekry omrede dit die enigste plek was waar vee en voertuie die rivier kon kruis. Die drif is vervang met 'n brug. Daar is 'n groot soutaanleg van Cerebos suid van Velddrif waar 12 000 ton sout jaarliks uit die see ontgin word. Port Owen is 'n vakansiedorp en 'n marina, aangrensend aan die vissershawe van Laaiplek en word omring deur soutmoerasse. Die area is bekend vir sy voëllewe: meer as 350 verskillende see-, land- en riviervoëls word hier gevind. Port Owen was die eerste diepsee, residensiële marinaontwikkeling in Suid-Afrika. Die waterweë word beheer deur die Port Owen Marina-owerheid. Port Owen word aan drie kante omring deur die Bergrivier, wat se toekomstige groei beperk word om seker te maak dit bly rustig en eksklusief. Die rivier is vir 56 km bevaarbaar deur klein bote.


Die Woodwardse bosbontrokkie (Batis fratrum), ook bekend as die Woodwardbosbontrokkie, is 'n amper-endemiese, gelokaliseerde standvoël in woude langs die oostelike kusvlakte. In Engels staan die voël bekend as die Woodward's Batis. Die voël is 11 cm lank en weeg 12gram en is beperk tot laagland en kuswoude. Albei geslagte het 'n dofgeel getinte bors en geen swart borsrand nie. Die wyfie het 'n dofgeel (nie wit nie) vlerkstreep en die mannetjie het 'n wit (nie dofgeel nie) keel en ryker oogkleur. Die wyfie het 'n dofgelerge vlerkstreep teenoor die van die Kaapse bosbontrokkie. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 Hierdie artikel is ’n saadjie. Voel vry om Wikipedia te help deur dit uit te brei.


Die 150 km² groot Île de la Possession is die grootste van die vyf Crozeteilande. Die eiland se naam verwys na die In-besit-neem plegtigheid wat op 24 Januarie 1772 gehou is toe Julien Crozet aan wal gegaan het en 'n bottel met 'n perkament in die naam van koning Louis XV van Frankryk neergelê het. Die eiland se bergagtige landskap word deur diep gletservalleie deurkruis. Die hoogste punt is die 934 meter hoë Pic du Mascarin. Die valleie en kusgebiede is bedek deur subantarktiese plantegroei. Swart rotte kom op die grootste deel van die eiland voor. Die eiland is onbewoon behalwe vir 'n navorsingstasie, beman deur omtrent 20 mense, aan die oostelike punt. Aan die Ooskus bied die La Baie du Marin beskutting teen die winde uit die weste. Die eerste kamp is in 1961 in die omgewing van La Grande Manchotière opgerig. Die permanente basis is in 1963–1964 op die plato bo Port-Alfred en la Grande Manchotière aan die voet van Mont Branca opgerig, op 'n hoogte van byna 130 meter. Die naam, Base Alfred Faure is in 1969 aan die basis gegee en dit is vernoem na die Alfred Faure (1925–1968), meteoroloog en eerste hoof van die sending van 1961 tot 1962.


Sint Helena, Ascension en Tristan da Cunha (Engels: Saint Helena, Ascension and Tristan da Cunha) is 'n oorsese gebied van die Verenigde Koninkryk in die Suid-Atlantiese Oseaan. Dit bestaan uit die eiland Sint Helena, sowel as die afhanklikhede Ascensioneiland en Tristan da Cunha. Sint Helena is beroemd as die plek van bannelingskap van Napoleon Bonaparte tussen 1815 en sy sterfte in 1821. Twee plekke waar Napoleon gewoon het en die vallei waar hy begrawe is, is Franse gebiede. Die hoofstad van Sint Helena is Jamestown. Die gebied Sint Helena bestaan uit drie gelyke dele: (en) St Helena, Ascension and Tristan da Cunha Constitution Order 2009. Wikimedia Commons het meer media in die kategorie Sint Helena, Ascension en Tristan da Cunha. Hierdie artikel is ’n saadjie. Voel vry om Wikipedia te help deur dit uit te brei.


'n Motorvoertuig is 'n voertuig wat deur sy eie enjin aangedryf word en gebruik word om mense, diere en goedere te vervoer. Soms word die woorde 'motor', 'motorkar' en 'kar' gebruik as kort vir motorvoertuig. Verskillende tipes motorvoertuie sluit in motorkarre (sedans), busse, vragmotors, motorfietse en bakkies. Motorvoertuie word gewoonlik in 'n motorhuis of onder 'n motorafdak geberg as dit nie gebruik word nie. Brandstof word by 'n vulstasie (met behulp van brandstofpompe) ingegooi. As 'n motorvoertuig breek of versien moet word, word dit na 'n motorhawe geneem waar 'n motorwerktuigkundige daaraan kan werk. Die binnebrandenjin word hoofsaaklik vir aandrywing gebruik. Alternatiewe aandrywingsmetodes sluit in: Stoomenjins, elektriese motors en hibriede aandrywing. Skaars het James Watt sy stoommasjien ontwikkel, of die Paryse militêre ingenieur Cugnot het op die gedagte gekom om so ŉ masjien op wiele te plaas. Sy driewiel-stoommotor, wat hy in 1769 – 70 ontwerp het, sou kanonne trek.


'n Geldeenheid is geld in enige vorm as dit gebruik word as 'n ruilmiddel, veral sirkulerende banknote en muntstukke. 'n Meer algemene definisie is dat 'n geldeenheid 'n stelsel van geld (monetêre eenhede) is wat algemeen gebruik word, veral vir mense in 'n nasie. Onder hierdie definisie is die Suid-Afrikaanse Rand (ZAR), Amerikaanse dollar (US$), Pond sterling (£), Europese euro (€), Russiese roebel (₽) en die Indiese roepee (₹) voorbeelde van geldeenhede. Hierdie verskillende geldeenhede word erken as 'n stoor van waarde en word verhandel tussen lande in valutamarkte, wat die relatiewe waardes van die verskillende geldeenhede bepaal. Geldeenhede in hierdie sin word deur regerings gedefinieer, en elke soort het beperkte grense vir aanvaarding. Die volgende tabel is 'n raming van die 15 mees gereeld gebruikte geldeenhede in wêreldbetalings van 2012 tot 2018 deur SWIFT. Geld "Currency" (in Engels). The Free Dictionary. Geargiveer vanaf die oorspronklike op 11 Mei 2020. Bernstein, Peter (2008) [1965]. "4–5". A Primer on Money, Banking and Gold (3rd uitg.).


Die Morawiese kerk is in 1457 in Morawië (nou Tsjeggië) gestig. Die kerk het sedertdien na ander lande versprei en daar is nou kerke gevestig in die VSA, Kanada, Nederland, Suriname en Suid-Afrika. Vandag is die kerk in Suriname die grootste Morawiese kerk. Die meeste gelowiges van die Morawiese kerk in Europa is Surinamiërs. Die Morawiese kerk is in 1735 in Amsterdam, Nederland, gevestig onder leiding van Friedrich de Watteville in IJsselstein, 'n vriend van Zinzendorf. Die kerk het van hier af sendingwerk onderneem na die Nederlandse kolonies, Kaap die Goeie Hoop en Suriname. In 1738 is die eerste sendingstasie in suider Afrika gevestig in Genadendal deur die Duitse sendeling Georg Schmidt. In 1808 is die tweede sendingstasie in suider Afrika gevestig in Groenekloof, later genoem Mamre. Eerw. Latrobe het op sy visenteerreis (1815–1816) 'n plek vir 'n derde sendingstasie gesoek en gevind. Dit was in die ooste, by die Witterivier wat 'n tak van die Zondagsrivier is. In 1818 het eerw. Hans Peter Halbeck met sy werk begin en die sendingstasie Enon genoem.


Stelselteorie is 'n interdissiplinêre studieveld wat die verhoudings van stelsels in hul geheel bestudeer. ('n Stelsel is 'n versameling interafhanklike elemente wat gesamentlik die plaaslike entropie verlaag). Een van die oudste vorms van stelseldenke word gevind in die Chinese I-Ching of die 'Boek van verandering' wat gebaseer is op die onderliggende filosofie dat die heelal bestaan uit Jin- en Jangpolariteite. Alle situasies word deur 64 heksagramme uitgebeeld wat bestaan uit ses Jin- en Janglyne. Hierdie stelselbenadering word gebruik om insig te kry oor situasies. Algemene stelselteorie was oorspronklik voorgestel deur die Hongaarse bioloog Ludwig von Bertalanffy in 1928. Voor Von Bertalanffy se werk, het die wetenskaplike benadering oor stelsels op twee aannames, vanaf die werk van die filosoof Descartes, berus: 'n stelsel kan afgebreek in komponente en verstaan word deur elke komponent onafhanklik te verstaan. komponente kan lineêr bygevoeg word om die geheel te vorm. Von Bertalanffy het beide hierdie beginsels bevraagteken. Hy teoretiseer dat die verwantskappe tussen komponente ondersoek moet word, om die geheel te verstaan; asook dat hierdie verwantskappe nie lineêr van aard is nie.


Die Botniese Golf (Fins: Pohjanlahti, Sweeds: Botniska viken) is die noordelikste gedeelte van die Oossee. Dit is geleë tussen Finland se weskus en Swede se ooskus. In die suide van die golf is die Åland-eilande en die Ålandsee geleë. Opmerklik van die seegebied is dat die soutvlak skerp daal na die Noorde. In die Suide is die water die gewone brak water van die Oossee, maar in die Noorde is die soutvlak so laag dat mens nie die sout in die water kan proe nie en baie varswatervisse daarin floreer. Sommige historici meen dat die 9de eeuse Wiking Ottar van Hålogaland na die Botniese Golf verwys het, toe hy in sy reisverhale na die Cwensee (9de eeu) verwys het. Dit is ook moontlik dat die 15de eeuse Deense geograaf Claudius Claussön Swart se Mare Gotticus (15de eeu) na die Botniese Golf verwys. Wikimedia Commons het meer media in die kategorie Botniese Golf. Hierdie artikel is ’n saadjie. Voel vry om Wikipedia te help deur dit uit te brei.


Erfenisdag is 'n openbare vakansiedag wat jaarliks op 24 September in Suid-Afrika gedenk word. Voor 1994 was die dag as Shakadag bekend, waartydens Zoeloes hulle koning herdenk het. Ná demokrasie-wording is dit omskep in 'n dag waarop alle kulture hulle eie erfenis kan herdenk. Dit het egter gou as Braaidag bekend geraak. Met die oorgang na 'n nuwe Suid-Afrika het die kabinet besluit dat daar 'n dag (24 September) moes wees waarop Suid-Afrikaners, van watter bevolkingsgroep ook al, hul eie erfenis moes gedenk. Dit het beteken dat niemand moes vergeet wie en wat hy is en waar hy vandaan kom nie. Elkeen moes op dié dag sy eie kultuur, geskiedenis en kultuurgeskiedenis in ere hou. Dit is toe Erfenisdag genoem. Oud-president Nelson Mandela het self die woord "reënboognasie" bedink om Suid-Afrika se uiteenlopende kulture, gebruike, tradisies, geskiedenisse en tale te beskryf. Erfenisdag moes ’n viering van daardie kleurryke verskeidenheid wees. Dit is aan die Department van Kuns, Kultuur, Wetenskap en Tegnologie, as beskermer van Suid-Afrika se kultuur, opgedra om jaarliks byeenkomste op 'n nasionale vlak vir Erfenisdag te reël en te bestuur.


Die Ford Motormaatskappy (gewoonlik na verwys as Ford en somtyds genoem FoMoCo) is 'n multinasionale korporasie wat motorvoertuie vervaardig. Die maatskappy is gestig deur Henry Ford in Dearborn, Michigan, Verenigde State van Amerika (waar die maatskappy se hoofkwartier is). Gedurende die hoogtepunt van die maatskappy se produksie in die 20ste eeu het Ford tesame met General Motors en Chrysler bekend gestaan as Detroit se "Groot Drie" motorvervaardigers, en het hulle Amerika se motormark gedomineer. Teen 2004 het Toyota Ford verbygesteek wat omset betref. Ford is steeds een van die wêreld se tien grootste korporasies volgens omset. Ford het metodes vir grootskaalse vervaardiging van motors en grootskaalse bestuur van werkers bekendgestel byvoorbeeld die vervaardiging deur middel van vervoerbande. Henry Ford se kombinasie van baie effektiewe fabrieke, hoogsbetaalde werkers en lae pryse het vervaardiging gerewolusioneer. Model T (1908) Fordvervoerbandaanleg (1913) Fordson-trekker (1921) 'n Fordproduk vlieg in die 1940's: die B-24 bomwerper Ford V8 De Luxe (1938) Ford Eifel (1940) Ford Mustang Fastback (1965) Ford Capri (1983). Ford Escort RS2000.


Die Matra-Simca Bagheera is 'n 3-sitplek-sportmotor wat onder die name Matra-Simca en Talbot-Matra verskyn het. Die voertuig is gemeenskaplik ontwikkel deur Simca en Matra as opvolger vir die Matra M530 en is in April 1973 bekendgestel. Die Bagheera is deur die Talbot Matra Murena opgevolg.


Camargue is 'n streek en natuurbewaringsgebied suid van Arles (Frankryk), tussen die Middellandse See en die twee takriviere van die Rhône-delta, die Grand Rhône in die ooste en die Petit Rhône in die weste. Camargue staan bekend vir sy ongerepte natuurskoon – dit is een van die grootste natuurlike habitats van seevoëls in Europa en ook die habitat van die beroemde wit perde. Soutontginning, vissery, landbou, veeteelt en toerisme dien as ekonomiese basis. In administratiewe opsig maak Camargue deel uit van Arles en Les-Saintes-Maries-de-la-Mer in die département Bouches-du-Rhône. 'n Uitloper van Camargue se vleie, Petite Camargue, lê in die département Gard. Camargue is 'n plat gebied in die suide van Frankryk. Met 'n oppervlak van meer as 930 vierkante kilometer vorm dit die grootste rivierdelta in Wes-Europa. Tegnies gesproke is dit selfs 'n eiland, wat in sy geheel van water omring word. Die gebied is 'n uitgestrekte vlakte met soutwater-strandmere (Frans: étangs), wat deur sandbanke van die see afgesny is en van met riet bedekte vleivelde omring word.


Aruba (Nederlands: [aːˈrubaː, -ryb-], luister (hulp·inligting); Papiaments: [aˈruba]) is 'n eilandstaat in die Karibiese See en behoort tot die ABC-eilande net noord van Venezuela. Tot 1986 het Aruba deel uitgemaak van die Nederlandse Antille, maar die eiland is sedert 1 Januarie 1986 'n outonome land binne die Koninkryk van die Nederlande. Die amptelike tale is Nederlands en Papiaments (die volkstaal); ander tale wat gepraat word is Spaans en Engels. Die hoofstad en grootste stad is Oranjestad. Die eiland het 'n oppervlakte van 180 km² en 'n bevolking van 102 911 in 2013 gehad. Daar bestaan verskeie teorieë oor die oorsprong van die naam "Aruba": Van die Spaanse Oro hubo wat beteken "daar was goud" Van die Eiland-Karibiese woord Oruba wat beteken "goed geplaas" Van die Eiland-Karibiese worde Ora ("dop") en Oubao ("eiland") (en) Migge, Bettina; Léglise, Isabelle; Bartens, Angela (2010). Creoles in Education: An Appraisal of Current Programs and Projects.


Antarktiese pêrelkruid (Colobanthus quitensis), is een van die min blomplante wat in die Antarktiese gebied aangetref word. Dit kom voor op die kontinentale rand sowel as die suid-Orkneyeilande en die Suid-Shetlandeilande. Antarktiese pêrelkruid het 'n kussingagtige groeiwyse. Dit lyk amper mosagtig met wit blomme. Dit bereik 'n hoogte van omtrent 5 cm (2 duim). Die Antarktiese pêrelkruid en Antarktiese smele verskil van ander plante in die opsig dat hulle 'n baie eenvormige flavonoïedbedekking het wat as 'n sonskerm teen Ultra-Violetstraling dien. As gevolg van 'n onlangse opwaartse neiging in gemiddelde temperatuur ontkiem meer saad wat groot getalle saailinge en plante meebring. Die neiging word toegeskryf aan globale verhitting. Verslae dui 'n vyfvoudige vermeerdering in die plante aan wat hulle gebied verder suid uitgebrei het en groter oppervlaktes dek waar ook al hulle aangetref word. Die spesie kom verder suid as 56 grade S voor. Antarktiese smele Climatehotmap.org inskrywing oor Antarktiese pêrelkruid Geargiveer 26 September 2005 op Wayback Machine kennislink.nl – Antarktiese flora en fauna British Antarctic Survey – Terrestrial Plants Geargiveer 25 Desember 2005 op Wayback Machine ASU Antarctic research, Green Sunscreen [1].


Die blouaap (Cercopithecus aethiops) is 'n primaat van gemiddelde grootte. Die spesie word slegs in Afrika suid van die Sahara gevind. 'n Klein bevolking blouape wat saam met die slawe van Afrika as troeteldiere gereis het, is tans gevestig op eilande – veral Barbados en St. Kitts – in die Karibiese See. Die spesie het die tipiese aapvoorkoms. Hulle is skraal gebou, met lang arms en bene. Die pels op die lyf is liggrys, maar die penspels en die binnekante van die ledemate is roomkleurig tot wit. Die gesiggie is swart, maar omkring met 'n wit band pels wat dwarsoor die voorkop strek en met die wange af. 'n Volwasse mannetjie se skrotum is helderblou, en die penis skarlakenrooi. Mannetjie: Gemiddelde lengte: 115 cm Gemiddelde stertlengte: 68 cm Gemiddelde massa: 5,5 kg Wyfie: Gemiddelde lengte: 105 cm Gemiddelde stertlengte: 57 cm Gemiddelde massa: 4,1 kg Hulle word in die noorde en ooste van Suider-Afrika aangetref, en langs die suidelike kus tot so ver wes as Mosselbaai.


Die Samango-aap (Cercopithecus mitis) is 'n primaat wat veral voorkom in Oos-, Sentraal- en Suider-Afrika. Die naam kom van die Zoeloe-woord 'iNsimango' wat 'ape in die mis' beteken. In Engels word hulle 'blue monkeys' genoem, wat verwarrend kan wees, aangesien die blouaap (Cercopithecus aethiops) 'n ander spesie is. Mannetjie: gemiddelde lengte 140cm, gemiddelde stertlengte 60cm, gemiddelde massa 9,4 kg. Wyfie: gemiddelde lengte 110cm, gemiddelde stertlengte 60cm, gemiddelde massa 4,6kg. Die spesie het die tipiese aapvoorkoms. Hulle is stewiger gebou as die blouaap. Hulle wange en voorkop het lang wit hare wat in alle rigtings staan. Die gesig is donkerbruin, met 'n wit gedeelte rondom die mond en nek. Die skouers en pote is donkerbruin, met die rug 'n gespikkelde grysbruin. Die penskant is ligter as die rugkant en wissel in kleur van 'n naaswit tot donkerroom. Die laaste twee-derdes van die stert is swart. In Suider-Afrika kom hulle in geïsoleerde troppe in woudgebiede van die Oos-Kaap, tot in KwaZulu-Natal, aan die suidehange van die Soutpansberge, en ook in die oostelike gedeeltes van Zimbabwe en Mosambiek voor.


Vir ander gebruike, sien Muis (dubbelsinnig). 'n Muis is 'n knaagdier wat aan een van twee families behoort: die Muridae (vanaf Latyn mus wat muis beteken) en die Cricetidae (vanaf Nieu-Latyn cricetus wat kleiner hamster beteken). Alhoewel muise vir tot twee jaar lank kan lewe in laboratoriumtoestande, is die gemiddelde lewensduurte in die natuur slegs drie maande lank, omdat hulle so gejag word deur roofdiere. Veral katte, wildehonde, roofvoëls en slange vang hulle. Muise kan 'n plaag wees, deurdat hulle aanplantings kan beskadig en opvreet, en ook omdat hulle siekte kan versprei deur middel van muisparasiete en die bakterieë in hul mis. Die makmaking van die kat duisende jare gelede het waarskynlik juis gebeur om muise en rotte te beheer. Muise kan nie kleur onderskei nie, en sien slegs in swart-en-witskakering. Muise is gewoonlik herbivore, maar eet wel vleis: selfs die dooie liggame van ander muise, en in die geval van verhongeringstoestande, hul eie sterte. Graansoorte en vrugte is die stapelvoedsel. Lys van Suider-Afrikaanse soogdiere Lys van Suider-Afrikaanse soogdiere volgens wetenskaplike name Suider-Afrikaanse soogdiere en hul ordes 'Smither's Mammals of Southern Africa.


Die Angolaswael (Hirundo angolensis) is 'n swael en seldsame besoeker aan die grasveld en boomveld in die noorde van Namibië en Caprivistrook. In Engels staan die voël bekend as die Angola swallow. Die voël word 14 tot 15 cm groot en weeg 12 tot 20 gram. Dit is effens kleiner as die Europese swael. Die keel en frons is rooi; die rooi op die keel strek tot op die bors waar dit eindig in 'n smal, swart band. Die rugkant is donkerblou en die borskant is grys. Die stert is gevurk. Die jongeling is meer ligrooi as die volwasse voël. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 Newman se Voëls van Suider-Afrika. Struik Nature. Gedenkuitgawe 2010. ISBN 978-1-77007-877-2 Hierdie artikel is ’n saadjie. Voel vry om Wikipedia te help deur dit uit te brei.


Die moskeeswael (Cecropis senegalensis en Hirundo senegalensis) is 'n lid van die swaelfamilie en een van die groter swaels. Moskeeswaels lyk baie soos 'n reuse rooinekswael met 'n algemene lengte van 25 cm en 'n gewig van 45g by volwassenes. Hul bolywe is blou, anders as die rooinekswael se rooi bolyf. Die moskeeswael se gesig en onderlyf is wel rooierig, maar hul ondervlerke is wit met donker vliegvere. Die stert is gevurk en kom iets ronder by die mannetjies voor. Onvolwasse voëls is minder kleurryk en meer bruin, met aansienlik minder kontrasterende kleure. Die moskeeswael lyk ook baie op die rooiborsswael, maar is ietwat groter en het korter sterte. Die donker kroon steek ook nie verby die oë van 'n moskeeswael nie, maar wel by 'n rooiborsswael. Hul vlug is swaar en stadig en kan, gepaard met hul grootte, die indruk van 'n valk, eerder as 'n swael gee. Die primêre voedsel van die moskeeswael is insekte wat uit die lug tydens vlug gevang word. Die moskeeswael word aangetref in die meeste dele van Afrika, suid van die Sahara, maar is die algemeenste in die Weste.


Dwergarend (Hieraaetus pennatus) is 'n klein arend, algemene standvoël en somerbesoeker wat voorkom in die westelike bergagtige streke van Suid-Afrika en Namibië. In Engels staan die arend bekend as die Booted eagle. Die voël is 45 tot 55 cm lank en weeg 520 tot 1200g. Die vlerkspan is 1.1 tot 1.3m. Die voël kom in tweekleur tipes voor, donkerbruin of wit of vaalgeel. Dit het 'n kenmerkende skouervlek. Die voël vreet hoofsaaklik voëls asook reptiele, klein soogdiere en vlieënde termiete. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 Newman se Voëls van Suider-Afrika, Struik Nature, Gedenkuitgawe 2010, ISBN 978-1-77007-877-2 Hierdie artikel is ’n saadjie. Voel vry om Wikipedia te help deur dit uit te brei.


Skubreptiele, ook bekende as Squamata, is die grootste orde van reptiele, insluitende akkedisse en slange. Lede van die orde word aan hul vel gekenmerk, wat horingagtige skubbe dra. Hulle besit ook die kwadraadbeen, wat dit moontlik maak om die boonste kaak afsonderlik van die breinskedel te beweeg. Dit is veral sigbaar by slange, wat hul kake ontkoppel om groot prooi te verorber. Alfabetiese lys van slange Hierdie artikel is ’n saadjie. Voel vry om Wikipedia te help deur dit uit te brei.


Die Essingbrug (Duits: Holzbrücke bei Essing) is 'n bekende voorbeeld van 'n Spanbandbrug. Dit is geleë in Essing naby Kelheim en word gebruik as voetganger-en fietsbrug oor die Ryn-Main-Donau-Kanaal. Benewens die ongewone gebruik van laaghout as spanband is die brug, wat van 1978 tot 1986 gebou is, teen 189,91  ter selfde tyd die langste houtbrug in Europa. Die ontwerp van die brug is deur Richard Johann Dietrich gedoen en statiese berekeninge deur Heinz Brüninghoff en die Tegniese Universiteit van München. Modelle is van die brug gemaak en onder andere in 'n windtonnel getoets. Die gesofistikeerde statika van die bouwerk word as 'n indrukwekkende ingenieursprestasie beskou. Byna die hele las word deur die gespande 190 meter lange konstruksie self gedra. Die twee kolomme dra slegs ongeveer 10% van die werkskragte. Die brug kan 'n las van 500 kilogram per vierkantemeter ondersteun. Die brug oorspan die Main-Donau-Kanaal en 'n verbypad. Dit word oorwegend deur voetgangers en fietse vir ontspanningsdoeleindes gebruik. Dit kan egter indien nodig ook motor-aangedrewe voertuie gebruik word. Die brug se vorm verseker dat dit elegant in die Altmühltallandskap in pas.


Sonoma is 'n histories belangrike stad in die Sonomavallei (Sonoma County, Kalifornië, Verenigde State) met 10 648 inwoners (2010). Die stad het rondom die historiese plaza ontwikkel, wat uit die Spaanse koloniale tydperk dateer. Sonoma is vandag 'n belangrike sentrum van die wynboubedryf en staan bekend vir sy Sonoma Valley-wyn van oorsprong. Tussen 14 Junie en 9 Julie 1846 het dit as hoofstad van die Republiek van Kalifornië gedien, wat in die stad met die Bear-Flag-Opstand begin en deur die Amerikaanse verowering geëindig het. Hierdie artikel is ’n saadjie. Voel vry om Wikipedia te help deur dit uit te brei.


Die mate (of yerba) is 'n gewilde soort tee in Argentinië en ander Suid-Amerikaanse lande. Dit word van die gedroogde blare van die huls (Ilex) gemaak en dit kan met of sonder suiker of heuning gedrink word. Die Argentynse stad Apostoles is die sentrum van die mate-nywerheid. Die oerbewoners van Latyns-Amerika het lankal mate gedrink. Die woord mate is afgelei van mati, wat in die Ketsjoea-taal die kalbas beskryf waarin 'n pap van gestampte mateblare met water vermeng word. Vandag staan mate in Brasilië as erva bekend, in die Spaanstalige gebiede as yerba of herba (= kruid). Teen die einde van die 16de eeu beskryf die Spaanse veroweraar en stigter van Buenos Aires, Pedro de Mendoza, 'n verfrissende drank wat by die inheemse bevolking gewild is. Die Jesuïete, wat in die volgende eeu nedersettings in die gebied van die huidige Paraguay stig, verbou die mateplant stelselmatig en het tot by hulle verdrywing in die 18de eeu 'n monopolie op die matehandel in Latyns-Amerika. Die Franse botanikus Auguste de Sainte-Hilaire klassifiseer die mateplant tydens sy reise in Brasilië, wat hy tussen 1816 en 1822 onderneem.


Hierdie artikel gaan oor die meet van hoeveelhede. Vir die artikel oor die tee, sien gerus Mate (tee). Mate of meting is die toewysing van 'n getal aan 'n kenmerk van 'n voorwerp of gebeurtenis, wat vergelyk kan word met ander voorwerpe of gebeure. Meetinstrumente word baie keer gebruik, en mates word uitgedruk as 'n hoeveelheid in 'n sekere eenheid. Die SI-eenhede word veral baie gebruik. Die wetenskap van meting word in die vak metrologie bestudeer. Suid-Afrikaanse Buro vir Standaarde Internasionale Buro vir Mate en Gewigte Pedhazur, Elazar J.; Schmelkin, Liora Pedhazur (1991). Measurement, Design, and Analysis: An Integrated Approach (1st uitg.). Hillsdale, NJ: Lawrence Erlbaum Associates. pp. 15–29. ISBN 978-0-8058-1063-9. International Vocabulary of Metrology – Basic and General Concepts and Associated Terms (VIM) (PDF) (3rd uitg.). International Bureau of Weights and Measures. 2008. p. 16. Wikimedia Commons het meer media in die kategorie Mate. Hierdie artikel is ’n saadjie. Voel vry om Wikipedia te help deur dit uit te brei.


Die term uraanverryking verwys na die fisiese en chemiese metodes wat gebruik word om die aandeel van 'n bepaalde isotoop in 'n uraanmengsel te verhoog, sodat dit vir kernsplitsing of kernversmelting geskik is. Uraan kom in sy natuurlike toestand slegs as 'n mineraalerts voor, wat met onderaardse en oopgroef-mynboumetodes ontgin kan word. Die erts, wat soms een persent of minder uraan bevat, word vergruis en met chemiese oplosmiddels vermeng, sodat die uraan geëkstraheer kan word. Op hierdie stadium bestaan die uraan nog uit 'n mengsel van uraanoksiede (Engels: yellowcake), en slegs 'n klein hoeveelheid (sowat 0,7 persent) van die massa is uraan-235, wat as uitgangsmateriaal vir 'n kettingreaksie in moderne reaktors benodig word. Die isotoop uraan-238 vorm die hoofbestanddeel van die oksiede. Die aandeel uraan-235 moet deur 'n fisiese proses, die sogenaamde uraanverryking, verhoog word, voordat dit as brandstof vir 'n reaktor kan dien. Hierby word die uraanoksiede na uraanhexafluoried verander en uiteindelik deur middel van diffusie in 'n toestand gebring waar dit geskik is vir gebruik in 'n reaktor.


Whiskey is 'n Afrikaanse woord wat gebruik word met verskillende betekenisse: Whiskey, die alkoholiese drank wat oorwegend in Ierland en die Verenigde State gestook word. Alle ander soorte, insluitende dié van Skotland, word whisky gespel. Whiskey, die 23ste letter van die NAVO-spelalfabet


Die 22(24) primêre tarotkaarte is die hoof tarotkaarte en verteenwoordig verskillende grondwaarhede met spesifieke betekenisse. Die volgende is kaarte in die tarotpak met die ooreenstemmende konsepte wat verteenwoordig word in die kaarte: 1. Gek: Vertroue en spel. Die gek word gewoonlik voorgestel deur 'n jong man wat op 'n pad loop met 'n al sy besittings in 'n sak, aan die end van 'n stok vasgemaak is, en wat oor die skouer gedra word. Aan die gek se voete is gewoonlik 'n hond wat opgewonde langs die man blaf. In baie voorstellings is die man besig om na 'n afgrond te stap. 2. Towenaar: Eie realiteit en visie. Die towenaar word gewoonlik voorgestel deur 'n man wat in beheer is van al die elemente van die natuur naamlik vuur, aarde, lug en water. 3. Hoë priesteres: Intuïsie en insigte. Die hoë priesteres word gewoonlik voorgestel deur 'n dame tussen twee pilare met 'n boek (of ander simbool van wysheid) in haar hande. 4. Keiserin: Oorvloed en kreatiwiteit.


China of Sjina kan verwys na: Republiek China (Taiwan) Volksrepubliek China (China) Wikiwoordeboek het 'n inskrywing vir China. Wikiwoordeboek het 'n inskrywing vir Sjina.


Düsseldorf (Duits: [ˈdʏsl̩dɔɐ̯f] luister (hulp·inligting), Nederduits: Düsseldörp [ˈdʏsl̩dœɐ̯p]) is die administratiewe hoofstad van die Duitse deelstaat Noordryn-Wesfale met 'n bevolking van 614 839 (soos op 30 Junie 2017). Die stad lê suid van die Ruhrgebied, in 'n gebied waar die vlakte van die Nederryn geleidelik in die bergstreek van die Bergisches Land oorgaan. Die metropool aan die Ryn is met sy ekonomiese, kulturele en kunslewe asook sy argitektuur 'n stad van internasionale betekenis. Naas die regering van die deelstaat Noordryn-Wesfale is 'n groot aantal owerhede en ander instellings in Düsseldorf gesetel. Die skouterrein en die Ryns-Wesfaalse Effektebeurs maak van Düsseldorf 'n rolspeler in die internasionale ekonomiese lewe. As een van die welvarendste stede in Europa is Düsseldorf naas Dresden die enigste beduidende metropool in Duitsland wat geen skuldlas het nie. Sedert die nywerheidsomwenteling het nywerhede, handelsmaatskappye en banke van wêreldfaam hulle hoofkwartiere in Düsseldorf. 'n Groot aantal advertensie-agentskappe en modehuise maak van die stad 'n beduidende sentrum van kreatiewe ondernemings.


Magma is gesmelte rots binne-in die aarde. Dit is baie warm (tussen 650 en 1200 grade Celsius) en onder hoë druk. Sodra dit deur die aarde se oppervlak breek, word dit lawa genoem. Magma kan op 'n diepte van 100 tot 300 km gevorm word, maar gewoonlik stam dit van minder diep in die boonste deel van die aardse se mantel of die onderste dele van die aardkors. Wanneer dit eers gevorm is neig dit om te styg omrede dit 'n laer digtheid as die omringende rotse het. Dikwels versamel dit in magmakamers wat 'n inhoud van 'n paar tot honderde kubieke kilometers kan hê. Waar die kors dun is kan hierdie kamers net 'n paar kilometer diep sit, maar op plekke waar tektoniese plate by mekaar kom kan dit tien keer so diep wees of meer. Party magma in die kamers koel net stadig af en kristalliseer binne die aardkors. Dit is hoe plutone gevorm word. Ander magma styg tot dit die oppervlak bereik en bars as lawa uit. Die buitekern van die aarde is vanweë die hoë temperatuur en die hoë druk op die groot diepte in vloeibare massa.


Hierdie artikel gaan oor die Quartier Latin van Parys. Vir die Quartier Latin van die Kanadese stad Montreal, sien Quartier latin de Montréal. Die bekende historiese buurt Quartier Latin lê in die Vyfde en Sesde Arrondissement van Parys. Dit strek van die stadswyk Saint-Germain-des-Près tot by die Jardin du Luxembourg. Die buurt kry sy naam vanweë die feit dat die Middeleeuse skole en universiteite se enigste voertaal Latyn is. Die Quartier Latin lê op 'n terrein wat in die Romeinse tydperk die forum of stadsentrum van die antieke Lutetia is; in 1869 word tydens bouwerk in die rue Monge oorblyfsels van die Romeinse amfiteater uit die eerste eeu n.C. opgegrawe. Die Quartier Latin is nie werklik 'n stadswyk (Frans: quartier) van die Franse hoofstad nie, maar 'n historiese buurt met die Quartier de la Sorbonne in die Vyfde Arrondissement as sy sentrum. Koördinate: 48°51′5″N 2°20′35″O / 48.85139°N 2.34306°O / 48.85139; 2.34306


Holland was oorspronklik 'n graafskap van die Heilige Romeinse Ryk wat uiteindelik een van die sewe Nederlande van die Republiek geword het. Holland was die belangrikste en rykste van die sewe en die tuiste van die VOC (saam met Zeeland). Deur sy rykdom het die provinsie die republiek polities gedomineer. Ná die tyd van Napoleon is Holland verdeel in die twee huidige Nederlandse provinsies: Noord-Holland en Zuid-Holland. Wikiwoordeboek het 'n inskrywing vir Holland. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die taal. Vir die etniese groep, sien Litauers. Litaus (lietuvių kalba) behoort saam met Lets tot die oostelike of sentrale groep van die Baltiese taalfamilie (alhoewel die twee tale wedersyds nouliks verstaanbaar is). Dit is die amptelike taal van Litaue en, sedert Litaue se aansluiting op 1 Mei 2004, ook een van die amptelike tale van die Europese Unie. Litaus word deur ongeveer vier miljoen moedertaalsprekers gepraat, waarvan 2,9 miljoen in Litaue. Litaus is van groot belang vir die taalkunde vanweë sy behoudende karakter. So word dit as die mees argaïese van alle lewende Indo-Europese tale beskou wat naaste verwant is aan Proto-Indo-Europees. Volgens die sogenaamde Balto-Slawiese hipotese het 'n Balto-Slawiese prototaal uit Proto-Indo-Europees ontwikkel wat as gemeenskaplike voorloper van die Baltiese en Slawiese taalfamilies beskou word. Albei families behoort tot die Satem-tale binne die Indo-Europese taalgroep. Litaus word hoofsaaklik as meerderheidstaal in Litaue gepraat, terwyl daar ook minderhede van Litaussprekendes in Belarus, Letland, Pole en die Kaliningrad-oblast van die Russiese Federasie aangetref word.


Romansch of Alperomaans is 'n versameling dialekte in die Switserse en Italiaanse Alpe wat behoort tot die Romaanse tale en meer spesifiek tot die Retoromaanse (ook: Raetoromaanse) taalgroep. Daar is drie groepe: Romansch van die Switserse kanton Groubunderland, die van die Dolomiete in Suid-Tirol (ook: Ladinies) en die van Frioelië (ook: Frioelies). Onderling is hierdie dialekte nouliks verstaanbaar en baie beskou hulle as aparte tale. Die artikel gaan uitsluitlik oor Retoromaans, die groep dialekte wat in die Oos-Switserse Kanton Groubunderland gebesig word. Romansch het c. 35000 sprekers (bron: Universiteit Zürich Geargiveer 23 Augustus 2004 op Wayback Machine) en het in die drietalige kanton Graubünden die status van amptelike taal. Elders in Switserland en op federaal vlak is dit nie so nie: die nasionale wette worde slegs in Switser land se ander drei amprelike tale, Duits, Frans en Italiaans opgestel, en nie in Retoromaans. (Let wel sedert 'n paar jaar gelede word alles ook in die Grischun gepubliseer, en geld dit as vierde landstaal.)


Bourgondies is 'n uitgestorwe Oos-Germaanse taal wat deur die Boergondiërs gepraat is. Dit was 'n lewende taal in die 5de eeu en is gepraat in Suidoos-Gallië. Hierdie artikel is ’n saadjie. Voel vry om Wikipedia te help deur dit uit te brei.


Die Ierse taal (Iers: Gaeilge, [ˈɡeːlʲɟə], of Gaeilge na hÉireann, "Iers-Gaelies") vorm saam met Skots-Gaelies en Manx-Gaelies, die taal van die Eiland Man, die Gaeliese of Goideliese groep van die Keltiese tale. Die woord "Goidelies" is afgelei van die Oud-Ierse goídel "Ier". Iers is die oudste taal van die Goideliese groep en bestaan reeds in die vroeë Middeleeue as 'n literêre taal, terwyl Skots en Manx voor die sewentiende eeu nie as selfstandige skryftale beskou word nie. Iers is vandag danksy sy historiese rol as nasionale taal die eerste ampstaal (an phríomhtheanga oifigiúil) van die Republiek Ierland, en sowat 1,6 miljoen van die 4,1 miljoen burgers kan tans Iers praat. Daar is ook enkele duisend Ierssprekers in Noord-Ierland, die Verenigde State, Kanada en Australië. Volgens 'n besluit, wat deur die Europese Ministers van Buitelandse Sake op 13 Junie 2005 geneem is, het Iers op 1 Januarie 2007 ook een van die amptelike tale van die Europese Unie geword.


Die kettie of rekker is 'n wapen wat bestaan uit 'n mikstok waaraan 'n "velletjie" met twee rekke (lopers) geheg is en waarmee klippe of ander projektiele geskiet word. Die tradisionele kettie is uit asegaaihout (Curtisia dentata) vervaardig omrede dit baie sterk en stewig is. Die lopers is uit haasingewande gemaak en die velletjie gewoonlik uit beesvel. Die moderne kettie se onderdele word van verskeie sintetiese materiale en allooie gemaak en word kommersieel bemark. Daar word egter ook konvensionele ketties deur straatverkopers en op vlooimarkte in Suid-Afrika verkoop, wat deur die plaaslike bevolking met die hand gemaak word. 404 dooie skakel Geargiveer 4 Februarie 2005 op Wayback Machine Storie oor die kettie wat tydens Tweede Vryheidsoorlog teen die Engelse gebruik is. Hierdie artikel is ’n saadjie. Voel vry om Wikipedia te help deur dit uit te brei.


Aroemeens of Macedo-Roemeens (limba armãneascã) is 'n taal op die Balkanskiereiland wat behoort tot Balkanromaans. Die sprekers is die Aroemene (ook bekend as Macedo-Roemene, Tsintsare of Koutzowalachers), oorspronklik in Griekeland (veral in die Pindusgebergte), Albanië, Macedonië en Bulgarye (sien: Wallachers) en na relatief onlangse migrasies ook in Roemenië. Slegs in Macedonië geniet dit die status van amptelike minderheidstaal. Aroemeens is nou verwant aan die grootste Balkanromaanse taal, Roemeens, en dit word dan ook nie altyd as aparte taal beskou nie. Aroemeens word buite Griekeland met die Latynse alfabet geskryf: die naam van die taal lui daar armãneashce. Die ã is die enigste letter wat van 'n diakritiese teken gebruik. Vir die weergee van ander klanke word dan dikwels in Roemeens digrawe (dubbelle letter) gebruik: Aroemeens sh versus Roemeens s¸. In Griekeland is daar geen gestandaardiseerde spelling nie, maar word die Griekse alfabet wel gebruik. Daar bestaan ook 'n Wikipedia in Aroemeens. www.ethnologue.com Council of Europe Parliamentary Recommendation 1333 (1997) Council of Macedon-armans Macedon-armans Association from France Consiliul A Tinirlor Armanj, webpage about Youth Aromanians and their projects Hierdie artikel is ’n saadjie.


Die Heavily Indebted Poor Countries ("Hoogsverskuldige arm lande") is 'n program wat daarna streef om die skuld van die wêreld se armste ontwikkelende lande na 'n aanvaarbare vlak terug te bring, op voorwaarde dat die regerings van die lande na behore funksioneer. Die HIPC-inisiatief word moontlik gemaak deur die Internasionale Monetêre Fonds en die Wêreldbank, wat die program saam in 1996 opgestel het; in 1999 is dit geëvalueer en hervorm. Die einddoel van die IMF en die Wêreldbank is die bekamping van armoede. In Junie 2005 het die ministers van finansies van die G8-lidlande ooreen gekom om $40 miljard in skuldverligting vir 18 HIPC's te bewillig voor die G8-samesprekings in Julie 2005. Tans kom 38 lande in aanmerking vir steun, waarvan 32 suid van die Sahara lê. 27 lande het tot dusver 54 miljard dollar aan hulp ontvang: Benin Bolivia Burkina Faso Demokratiese Republiek van die Kongo Ethiopië Gambië Ghana Guinee Guinee-Bissau Guyana Honduras Kameroen Madagaskar Malawi Mali Mauritanië Mosambiek Nicaragua Niger Rwanda São Tomé en Principe Senegal Sierra Leone Tanzanië Tsjad Uganda Zambië Amptelike HIPC Webwerf HIPC Debt Relief: Myths and Reality (Jan Joost Teunissen en Age Akkerman (eds.), Fondad, 2004, boek, pdf) Geargiveer 21 Februarie 2014 op Wayback Machine


Pontivy (Bretons: Pondi) is 'n stad teen die Blavetrivier in die département Morbihan (Bretagne, Noordwes-Frankryk) met 'n oppervlak van 24,85 vierkante kilometer en 13 693 inwoners (2008). Dit is die onderprefektuur van die gelyknamige arrondissement en die hoofstad van 'n kanton. Pontivy word in die 7de eeu deur die monnik Ivy gestig. Hy laat 'n brug oor die Blavetrivier oprig, wat sy naam aan die stad verleen. Op 18 Brumaire van die jaar XII van die Franse Rewolusie (9 November 1804) is die naam van Pontivy verander na Napoléonville. Ná die ontmagting van Napoléon Bonaparte kry die stad sy oorspronklike naam terug, wat later nog eens gewysig is na Bourbonville. Onder die heerskappy van Napoléon III vind die tweede naamsverandering na Napoléonville plaas. Die bekendste historiese geboue is die basiliek Notre-Dame-de-Joie en die kasteel van die adellike gesin Rohan, wat teen die einde van die 15de eeu opgerig is. Pontivy tree op as gasheer van die eindronde van Kan ar Bobl ("Sang van die Volk"), 'n jaarlikse Bretonse musiekwedstryd.


Pelsrobbe verteenwoordig een van twee afsonderlike groepe soogdiere wat "robbe" genoem word. Beide pelsrobbe en die egte-robbe is lede van die Pinnipedia, wat gewoonlik as 'n suborde van die orde Carnivora gesien word, maar soms as 'n onafhanklike orde. Die pelsrobbe behou egter soos hulle familiegenote, die seeleeus, tot 'n mate die vermoë om op land te loop aangesien hulle agterste ledemate vorentoe onder die liggaam gebring kan word om die dier se liggaam te dra. Dit behou ook klein, maar sigbare ore. Die pelsrobbe en seeleeus verteenwoordig as 'n groep die familie Otariidae, en word die lopende robbe genoem om hulle te onderskei van die oorlose egte-robbe van die familie Phocidae. Die pelsrobbe, op hulle eie, verteenwoordig die Arctocephalinae subfamilie. Suborde Pinnipedia Familie Otariidae Subfamilie Arctocephalinae Noordelike pelsrob, Callorhinus ursinus Antarktiese pelsrob, Arctocephalus gazella Guadalupe-pelsrob, Arctocephalus townsendi Juan Fernández-pelsrob, Arctocephalus philippii Galápagos-pelsrob, Arctocephalus galapagoensis Suidelike pelsrob – Australiese pelsrob (Arctocephalus pusillus doriferus) en Kaapse pelsrob (Arctocephalus pusillus pusillus) Nieu-Seelandse pelsrob, Arctocephalus forsteri Subantarktiese pelsrob, Arctocephalus tropicalis Suid-Amerikaanse pelsrob, Arctocephalus australis Subfamilie Otariinae: seeleeus Familie Phocidae: egte robbe Familie Odobenidae: Walrus


'n Europese windstorm is 'n magtige sikloniese storm of orkaan, wat gedurende die wintermaande van die Noordelike Halfrond oor die Noord-Atlantiese Oseaan in die rigting van Noordwes-Europa beweeg. Gewoonlik word veral die gebiede tussen die noordkus van Skotland en Noorweë deur hierdie soort storms geraak, maar hulle draai soms ook in suidelike rigting en berokken sodoende ook skade in gebiede soos Ierland, Wallis, Engeland, Frankryk, België, Nederland, Duitsland, Switserland, Swede, Litaue, Letland en Pole. Aangesien hierdie windstorms orkaansterkte kan bereik, word hulle soms ook orkane genoem, ongeag die feit dat slegs min van hierdie storms as tropiese siklone ontstaan. Orkan is egter byvoorbeeld die gewone Duitse term vir 'n magtige windstorm. Europese windstorms het in die tydperk tussen 1990 en 1998 jaarliks 'n skade van sowat 1,9 miljard € (17,7 miljard ZAR) berokken, terwyl assuransies jaarliks 1,4 miljard € (13,05 miljard ZAR) se skadevergoedings betaal het. Dit maak van Europese windstorms die tweede duurste natuurrampe na tropiese siklone in die Verenigde State.


Theodorus Christiaan Colenbrander (18 September 1811 – 21 November 1881) was 'n Nederlander wat in 1854 na die Kroonkolonie van Natal geïmmigreer het en verantwoordelik was vir die vestiging van 'n Nederlandse nedersetting by New Guelderland. Hy is op 6 Oktober 1847 in Poerwakarta, Indië met Geraldine Nicoline van Groll getroud. Colenbrander is in Doesburg in Nederland gebore en het in 1854 saam met Wilhelm van Prehn van Java na Natal gekom. Hulle het gepoog om in vennootskap met Archibald Keir Murray indigo in Pinetown te groei en vervaardig. Die poging was egter onsuksesvol en Van Prehn het die kolonie weer verlaat. Colenbrander het egter in Natal gebly en namens die Nederlandsche Landbouw Emigratie Maatschappij, wat deur sy broer, Herman Colenbrander, en die se twee seuns Johannes Arnoldus en Adriaan saam met die Amsterdamse skeepseienaar, M.C. Lapidothin, in Nederland gestig is, Nederlanders na New Guelderland gebring waar hy 'n plaas en die New Guelderland Suikerfabriek besit het. Die Natalse Uitvoerende Raad het hom toegelaat om jong ambagsmanne, boere en arbeiders te laat immigreer.


Die Champlainvallei is 'n streek rondom die Champlainmeer in die deelstate Vermont en New York (Verenigde State). Die vallei behoort tot die mees noordelike ondervedelings van die Groot Appalaggiese Vallei, wat van Kanada tot by Alabama strek. Die gebied is die mees digbevolkte in Vermont en strek vanaf die meer in oostelike rigting tot by die Groen Berge. Vermont se grootste stad, Burlington, lê aan die Champlainmeer, en sy voorstede het oor 'n gedeelte van die Sentraal-Champlainvallei uitgebrei. Met die uitsondering van die verstedelikte distrik Chittenden bestaan die vallei hoofsaaklik uit oop weivelde en akkers, wat van Champlainvallei een van die mees produktiewe landbougebiede van Vermont maak. Die deelstaat New York se gedeelte van die vallei behels die oostelike dele van die distrikte Clinton County en Essex County. Die gebied maak hoofsaaklik deel uit van die Adirondackpark en bied, naas ontspanningsgebiede in die park en langs die ongerepte kuslyn van die Champlainmeer, pragtige uitsigte oor die bergspitse van die gewes. Die stad Plattsburgh lê in die noorde van die gebied, terwyl die suide met die historiese dorp Ticonderoga pronk.


'n Piramideskema is 'n nie-volhoubare besigheidsmodel. Dit is die uitruil van geld wat hoofsaaklik vir ander mense wat hoër op die skema is. Daar word gewoonlik geen dienste of produkte gelewer nie, en is onwettig in verskeie lande. Piramideskemas bestaan al vir meer as 'n eeu. Die hele idee agter elke skema is dat die individu net een betaling hoef te maak. Daar word aan hul belowe dat hulle uitstekende voordele van ander mense gaan uitkry as 'n beloning. 'n Algemene voorbeeld is dat daar 'n aanbod is om vir 'n bedrag, die teikenpersoon in staat te stel om dieselfde aanbod aan ander mense te verkoop. Elke verkoop sluit 'n bedrag aan die oorspronklike verkoper in. Wikimedia Commons het meer media in die kategorie Piramideskema. Wikiwoordeboek het 'n inskrywing vir piramideskema. Hierdie artikel is ’n saadjie. Voel vry om Wikipedia te help deur dit uit te brei.


Die 25-paar kleurkode is 'n kleurkode wat gebruik word om indiwiduele geleiers in 'n soort elektriese kommunikasiekabel naamlik gedraaide draadpaarkabels te identifiseer. Die kleure word op die isolasie aangebring wat die geleiers bedek. Die eerste kleur word gekies uit 'n groep van vyf kleure en die ander vanuit 'n tweede groep van vyf kleure wat 'n totaal van 25 moontlike kombinasies van twee kleure gee. Die eerste groep van kleure is, in volgorde: wit, rooi, swart, geel, pers. Die tweede groep van kleure is, in volgorde: blou, oranje, groen, bruin, grys. Die 25 kombinasies word op die beeld hier aan die regterkant aangedui. Die 25 kombinasies word ook op die onderstaande tabel aangetoon en toon die kleur vir elke draad ("1" en "2") en die paarnommer sowel as die kaart na die paarnommer soos vertoon in die beeld verder ondertoe. Die eerste vyf kombinasies word baie algemeen in telekommunikasie- en datakabels aangetref. Soms sal elke draad in 'n paar 'n gekleurde streep of ringe hê met die kleur van sy ooreenstemmende gepaarde draad.


VfB Lübeck is 'n Duitse sportklub uit die stad Lübeck in die deelstaat Sleeswyk-Holstein. Die klub is veral vir sy sokkerafdeling bekend, maar bied ook pluimbal, gimnastiek, tafeltennis en handbal. Die klub is in 1919 opgerig as BV Vorwärts 1919 Lübeck. Na die reorganisasie van die kompetisie tydens die Derde Ryk in 1933 word die span 'n polisieklub en van 1934 tot 1942 speel die klub in die Gauliga Nordmark as Polizei SV Lübeck. As gevolg van die oorlog is die Gauligas verder verdeel en speel die klub die volgende 2 seisoene in die Gauliga Sleeswyk-Holstein onder die naam SG Ordnungspolizei Lübeck. Na die Tweede Wêreldoorlog is die klub heropgerig as VfB Lübeck. In 1969 het Lübeck deelgeneem aan die uitspeelwedstryde om promosie na die Bundesliga, maar was onsuksesvol. In 2004 het die klub een van sy grootste prestasies behaal deur die halfeindstryd van die DFB-Pokal te haal. Amptelike klubblad Abseits Guide to German Soccer


Nikkel is 'n metaalagtige chemiese element in die periodieke tabel met die simbool Ni en atoomgetal van 28. Nikkel is 'n silwerwit metaal wat 'n hoë glans aanneem wanneer dit gepoleer word. Dit behoort tot die ystergroep, is hard en smee- en pletbaar. Dit kom gewoonlik voor in verbinding met swael in milleriet, met arseen in die mineraal nikkoliet en met arseen sowel as swael in nikkelglans. Vanweë sy duursaamheid in lug en sy weerstand tot oksidasie word nikkel gebruik vir kleiner muntstukke, die platering van yster en geelkoper, vir die vervaardiging van chemiese apparatuur en in sekere legerings. Dit is magneties en word dikwels saam met kobalt gevind. Beide hierdie metale kom ook in meteorietiese yster voor. Die hoofgebruik van nikkel is in legerings. Die mees algemene oksidasietoestand van nikkel is +2, maar 0, +1 en +3 nikkelkomplekse word ook aangetref. Ongeveer 65 persent van die Nikkel wat in die Westerse Wêreld verbruik word, is in die vorm van austenietiese vlekvrye staal. 'n Verdere 12 persent word gebruik in superlegerings. Die oorblywende 23% van die verbruik word verdeel tussen legeringstaal, herlaaibare batterye, katalisatore en ander chemikalieë, munte, gietery produkte en platering.


Karringmelk is 'n geurige, suur melkdrank wat as neweproduk van bottervervaardiging ontstaan. Danksy die baie lae vetgehalte van minder as een persent is karringmelk een van die gesondste suiwelprodukte en 'n belangrike bron van proteïne, kalsium, die vitamienaanvuller lesitien en melksuiker (laktose). Karringmelk word reeds sowat 4 500 jaar gelede in Indië, Mesopotamië en Egipte vervaardig. Gewoonlik is melk in houers, wat van bokleer, erdewerk of pampoene gemaak is, geskud tot die room (die bottervet) van die melk begin afskei. Die bottervet is daarna geklits en geknee totdat botter ontstaan - en tegelykertyd karringmelk begin uitvloei. Karringmelk staan vroeg reeds as 'n verfrissende melkdrank bekend. Later word bottervate gebruik om botter te vervaardig. Vandag word karringmelk op 'n meer higiëniese manier in houers van vlekvrye staal industrieel vervaardig. Vir 'n lang tyd kon karringmelk egter slegs binne 'n paar dae na sy bereiding geniet word, aangesien die laktobakterië die karringmelk vinnig begin versuur. Teen die jaar 1970 begin 'n Duitse suiwelfabriek daarmee om eerder soetroom as suurroom vir die vervaardiging van karringmelk te gebruik en kan sodoende die houbaarheid van karringmelk tot sowat vier weke verleng.


Rijswijk is 'n voorstad van Den Haag ('s-Gravenhage) in die provinsie Zuid-Holland (Nederland). Met die Vredesooreenkoms van Rijswijk in 1697 eindig die Negejarige Oorlog, wat in 1688 deur die Franse koning Lodewyk XIV begin is. Lodewyk XIV staan die Réunions ("Herenigings"; Duitse en Nederlandse gebiede wat deur Frankryk beset is) weer af, behalwe vir die gewes Elsas met Straatsburg teen die linker Rynoewer, en erken Willem van Oranje as koning van Engeland. Hierdie artikel is ’n saadjie. Voel vry om Wikipedia te help deur dit uit te brei.


'n Droogdok kan verwys na 'n vaste gebou of gespesialiseerde skip (dryfdok) wat gebruik word om skepe te diens en te herstel. Beide gebruik meganiese pompe om die skip droog te lê sodat daaraan gewerk kan word. 'n Drywende droogdok is 'n gespesialiseerde skip met 'n U-vormige romp, wat gebruik word vir die herwinning, onderhoud of herstelwerk wat aan skepe of bote verrig moet word. Dit is toegerus is met watertenks of -kamers wat met behulp van kleppe met water gevul of leeggemaak kan word. Wanneer hierdie tenks volgemaak word, dryf die droogdok dieper in die water en 'n skip kan dan in posisie gebring word in die U-vormige romp. Daarna word die water uitgepomp, wat die dok vlakker laat dryf en die skip bokant die water uitlig. Hierna kan die dok met skip en al na 'n geskikte plek gesleep word, waar herstelwerk gedoen kan word. Drywende droogdokke is gedurende die Tweede Wêreldoorlog algemeen gebruik om herstelwerk aan skepe in verafgeleë gebiede te doen. Daar kon verskeie van hierdie dokke aan mekaar gekoppel word om groter skepe te hanteer.


Dinamiese ewetoeganklike geheue (Engels:Dynamic Random Access Memory of DRAM) is 'n soort ewetoeganklike geheue wat elke bis data in 'n afsonderlike kapasitor stoor. Aangesien kapasitors mettertyd hul elektriese lading verloor gaan die inligting uiteindelik verlore as die kapasitore nie periodies herlaai word nie. Hierdie herlaaivereiste maak dat hierdie soort geheue dinamies genoem word teenoor ander geheuesoorte wat staties (SRAM) is. Die voordeel bo SRAM is die eenvoudiger samestelling: slegs een transistor en een kapasitor word vereis per bis vergeleke met die ses transistors per bis van SRAM, wat sodoende DRAM se veel hoër digtheid verwesentlik. Aangesien DRAM sy data verloor wanneer die kragtoevoer verwyder word, ressorteer dit onder die klas van vlugtige geheuetoestelle. Die eerste DRAM-sel is deur Robert Dennard, 'n navorser by IBM se Thomas J. Watson navorsingssentrum, uitgevind. Hierdie sel het soos die meeste DRAM-selle gewerk deurdat data verfris moet word om die lading te herstel; die data is vernietig na 'n leesbewerking en moes herskryf word. Alhoewel DRAM-selle vandag oraloor te vinde is, was Dennard een van min mense wat geglo het dat 'n doeltreffende DRAM-sel ontwikkel kon word.


Ubuntu, /ùbúntú/ (oe-boen-toe), is 'n hoofsaaklik tafelrekenaar georiënteerde Linux-verspreiding, gebaseer op Debian GNU/Linux. Dit word geborg deur Canonical Ltd (wat deur Mark Shuttleworth besit word), en die naam kom van die Suid-Afrikaanse konsep Ubuntu—rofweg, "menslikheid teenoor andere". Dit verskil van Debian in die opsig dat daar elke 6 maande 'n uitgawe is en dat ondersteuning vir ten minste 18 maande na die vrystelling van die uitgawe verskaf word, en die sterk klem wat op bruikbaarheid geplaas word. Ubuntu uitgawe 6.06 LTS, met die kodenaam "Dapper Drake", is op 1 Junie 2006 vrygestel en sal vir 3 jaar op tafelrekenaars en 5 jaar op bedieners ondersteun word, inplaas van die gewone 18 maande. Ubuntu poog om slegs vrye sagteware te gebruik om 'n nuwerwetse dog redelik stabiele bedryfstelsel vir die gemiddelde gebruiker te verskaf. Ubuntu het 'n lewendige gebruiker- en steungemeenskap. Kubuntu en Xubuntu is amptelike subprojekte van die Ubuntu-projek om die KDE en Xfce Werkskermomgewings onderskeidelik na die Ubuntu kern te bring.


Vin jaune (letterlik "geelwyn") is 'n ongewone wyn wat in die Jura-département in die Franche-Comté streek, Frankryk gemaak word. Die wyn word van laatoes-Savagnindruiwe gemaak, 'n ongewone plaaslike wit druifsoort. Die druiwe word stadig gefermenteer en in klein eikehoutvaatjies gestoor. Die vaatjies word nie volgemaak nie, anders as by meeste ander wyne, wat veroorsaak dat 'n luggaping bo die wyn vorm as gevolg van verdamping. 'n Gislagie groei oor die wyn wat dit gedeeltelik teen oksidasie beskerm. Die wyn verkry 'n kenmerkende geel kleur en die geur daarvan ontwikkel soos dit vir ses jaar en drie maande verouder word. Teen die tyd bly omtrent 62% van die oorspronklike wyn behoue en die wyn word gebottel in 62cl wynbottels wat clavelins genoem word. Die wyn verouder geweldig goed en word gewoonlik nie gedrink voor dit ten minste tien jaar gebottel is nie, omtrent sestien jaar na die oes. Dit kan vir vyftig of 'n honderd jaar hou. Etiketsbenamings sluit in Château-Chalon AOC, Arbois Vin Jaune AOC, Cotes du Jura vin Jaune AOC en Vin Jaune de L'Etoile.


Die 2K22M Tunguska-M1 (Russies: 2K22 "Тунгуска" - vernoem na die Toengoeskarivier) is 'n Russiesvervaardigde, alles-in-een grond-tot-lugmissiel/artilleriestelsel wat deur rusperbande aangedryf word. Dit het ten doel om vliegtuie, helikopters, en bomme neer te skiet ongeag die weersomstandighede, dag of nag. Die stelsel word hoofsaaklik gebruik om infanterievoertuie en konvooie te beskerm. Die stelsel word uitgeken aan sy GRAOE-kode 2K22M, maar die vervoermiddel self is 'n 2S6M. Die Tunguska-stelsel bestaan uit 'n 30 mm-dubbellooplugafweerkanon plus 4 of 8 kortafstandmissiele. Die NAVO-gelyke is die Duitse Gepard lugafweerartillerie met die verskil dat die Gepard nie met enige missiele toegerus is nie. 'n Enkele Tunguska-stelsel kos ongeveer VS$16 miljoen. Die stelsel is sedert 1970 ontwikkel met die doel om die ZSU-23-4 te vervang. Die eerste Tunguska's was eers met 4 missiele toegerus maar dit is later uitgebrei tot 8 missiele. Die Tunguska is ontwikkel om byvoorbeeld helikopterverassingsaanvalle, soos wanneer 'n Rooivalk agter 'n koppie verskuil is en plotseling 'n missiel afvuur, oombliklik teen te staan. In 1982 is die Tunguska-stelsel operasioneel gereed verklaar maar eers in 1986 operasioneel ontplooi.


DDR SDRAM (vanuit Engels vir double-data-rate synchronous dynamic random access memory) of dubbele datasnelheid sinkrone dinamiese ewetoeganklike geheue is 'n soort geïntegreerde stroombaangeheue wat in rekenaars gebruik word. Dit behaal 'n hoër bandwydte as gewone SDRAM deur data oor te dra op die stygende asook vallende rande van die kloksein. Dit verdubbel byna die oordragstempo sonder om die frekwensie van die voorste bus te verhoog. Sodoende kan 'n 100 MHz DDR-stelsel 'n effektiewe kloktempo van 200 MHz hê in vergelyking met die ekwivalente SDRAM. Met data wat in 8 grepe op 'n slag oorgedra word gee DDR RAM 'n data-oordragstempo van die (geheuebus-kloktempo) × 2 (vir dubbelle datasnelheid) × 8 (aantal grepe oorgedra). As die voorste busfrekwensie dus 100 MHz is gee DDR-SDRAM 'n maksimum oordragstempo van 1600 MG/sekonde. JEDEC het standaarde vir DDR SDRAM-spoed in twee dele daargestel: Die eerste spesifikasie is vir geheueskyfies en die tweede vir die geheuemodules. DDR-200: DDR-SDRAM geheuskyfies wat gespesifiseer is om teen 100 MHz te werk. DDR-266: DDR-SDRAM geheuskyfies wat gespesifiseer is om teen133 MHz te werk.


'n Aktuaris is 'n persoon wie se werk-, studie- of navorsingsveld aktuariële wetenskap is. Aktuarisse behoort gewoonlik aan 'n professie en werk met finansiële risiko's om besluitneming, in die lig van moontlike toekomsgebeure en hul gepaardgaande waarskynlikhede, te bestuur. Alhoewel die studieveld van aktuariële wetenskap meestal beperk is tot die tradisionele velde van versekering, beleggings, pensioene en gesondheidsorg, het dié professie oor die afgelope paar jaar 'n gedaanteverwisseling ondergaan. Vandag funksioneer baie aktuarisse in veelvoudige en dinamiese rolle, byvoorbeeld as tegniese bemarkers, as analiste in die bankwese en selfs in nuwe ontluikende velde soos informasie tegnologie en groot data. Die rol van die aktuaris hang af van die spesifieke bedryf, asook die departement, waarin hy of sy werk. In 'n gesondheidsorgarena, byvoorbeeld kan 'n aktuaris hom- of haarself in enige van die volgende areas bevind: marknavorsing, produkontwikkeling, die bepaling van premies, bemarking, opleiding en die ontwikkeling van literatuur, verkope, die onderskrywing van produkte, die hantering van eise, asook die berekening van reserwes om toekomstige eise te betaal.


Die Aetherius-geselskap (Engels: Aetherius Society) is 'n religieus-spirituele beweging wat in 1954 deur dr. George King (1919–1997), 'n jogameester, in Londen, Engeland gestig is nadat hy, soos hy dit self gestel het, deur 'n buiteaardse intelligensie, bekend as Meester Aetherius, genader is. Die organisasie is gewy aan die verspreiding en verwesenliking van leerstellings wat van spiritueel en tegnologies gevorderde buiteaardse intelligente wesens ontvang word om, soos beweer word, 'n "beter wêreld te skep". Die geselskap word deur wetenskaplikes as deel van die breër Ufoloë-beweging geklassifiseer. Dit is een van min nuwe religieuse bewegings van Britse oorsprong wat na die Verenigde State en elders uitgebrei het. Die Aetherius-geselskap se aktiwiteite was tot dusver nog nooit in omstredenheid gehul nie. Die Amerikaanse en Europese hoofkwartiere van die Aetherius-geselskap is in Los Angeles, Kalifornië en Londen, Engeland gesetel. The Aetherius Society: Why the Aetherius Society? Besoek op 10 September 2017 Hierdie artikel is ’n saadjie. Voel vry om Wikipedia te help deur dit uit te brei.


Violet Margaret Livingstone (Peggy) Ballinger (gebore Hodgson, Glasgow, Skotland, 11 Januarie 1894 – Kaapstad, Suid-Afrika, 7 Februarie 1980) was 'n kragtige en invloedryke spreker, ’n universiteitsdosent, voorstander van gelykheid in Suid-Afrika en stigterslid en eerste leier van die Liberale Party. Ballinger was op 9 Mei 1953 in Kaapstad saam met vername Engelssprekende intellektuele soos Alan Paton medestigter van die Liberale Party nadat hulle die Verenigde Party verlaat het weens sy gebrek aan 'n duidelike beleid ten opsigte van die rassevraagstuk. Sy was ook die party se eerste president, met Paton en Leo Marquard as mede-adjunkpresidente. Die party het gelyke regte vir alle Suid-Afrikaners gegrond op volwaardige burgerskap voorgestaan, maar was nie ten gunste van die totale afskaffing van die kleurslagboom nie. Ballinger het die party verlaat voor sy ontbinding in 1968, toe die lede besluit het om liewer te ontbind as om toe te gee aan wetgewing van daardie jaar (die Wet op die Verbod op Politieke Inmenging) wat daarop gemik was om politieke partye se lede tot net een rassegroep te beperk.


Braam en die engel is 'n kinderverhaal deur Marietjie de Jongh. Dit is vir die eerste keer in 1991 uitgegee deur Tafelberg Uitgewers (Kaapstad). Die verhaal bied 'n satiriese blik op die ellendes van die moderne wêreld, wat metafories in die verhaal voorgestel word. Hnnerik is 'n pasaangestelde streeksengel wat op 'n missie gestuur is: hy moet keer dat die inwoners van Wale "van ellende vergaan". In Wale ontmoet hy Braam en saam vertrek die twee op 'n reis wat hulle deur talle dorpe met verskillende uitdagings en ellendes sal neem. "Braam en die engel" was nie baie suksesvol nie: volgens die uitgewer, Louise Steyn, het dit "soos 'n klip gesink". Haar mening is dat die boek te goed was vir Afrikaanse lesers. "Braam en die engel" het die Alba Bouwerprys vir Kinderliteratuur in 1992 gewen - dit het die eersteplek gedeel met Droomwa deur Barrie Hough. Dié toekenning word deur die Suid-Afrikaanse Akademie vir Wetenskap en Kuns gemaak en word elke derde jaar toegeken.


VfB Stuttgart is 'n sportklub in Stuttgart, die hoofstad van die deelstaat Baden-Württemberg in Duitsland, veral bekend vir sy sokkerafdeling. Behalwe sokker, het die klub ook onder andere afdelings vir atletiek, vuisbal, hokkie, tafeltennis en sokker-skeidsregters. Die klub se voorganger is Stuttgart FV 93, wat op 9 September 1893 gestig is as 'n rugbyklub. Die sokkerafdeling is eers in 1908 op die been gebring. In 1909 het die rugby-afdeling die eindstryd om die nasionale titel gehaal, maar met 3-6 teen FSV 1897 Hannover verloor. Op 2 April 1912 het die klub met Kronen-Club Cannstatt saamgesmelt en is die naam verander na die huidige. Laasgenoemde klub is in 1890 gestig en was ook aanvanklik 'n rugbyklub. In 1933 is Duitse sokker geherorganiseer onder impuls van die Derde Ryk en Stuttgart is ingedeel in die Gauliga Württemberg. Die klub was baie suksesvol in die liga en het die liga in 1935, 1937, 1938 en 1943 gewen voordat die Gauliga-stelsel halfpad deur die 1944–1945 seisoen as gevolg van die Tweede Wêreldoorlog gestaak is. Die klub was egter relatief onsuksesvol by die uitspeelwedstryde om die nasionale titel.


Borussia Dortmund is 'n sportklub in Dortmund in die deelstaat Noord-Rynland-Wesfale in Duitsland, veral bekend vir sy sokkerafdeling. Die klub het ook 'n handbal- en 'n tafeltennisafdeling. Borussia is in 1909 gestig en na die nabygeleë Borussiabrouery vernoem. Die span het nie in sy vroeë jare onmiddellik sukses behaal nie en het eers die Gauliga Wesfale in 1935 gehaal. Na die Tweede Wêreldoorlog het die klub in die Oberliga Wes groter sukses begin behaal en in 1956 die eerste keer die Duitse kampioen geword. In 1963 was Borussia Dortmund die laaste Duitse kampioen voor die invoer van die Bundesliga. Die klubkleure is geel-swart. Die klub se aartsvyand is FC Schalke 04, uit die nabygeleë Gelsenkirchen (hierdie derby staan bekend as die Revierderby). Die Suid-Afrikaner Steven Pienaar is 'n bekende oud-speler van die klub. Die klub speel sedert 1974 in die grootste stadion van die Bundesliga, Signal Iduna Park (voorheen bekend as die Westfalenstadion). Voor 1974 was die klub se tuisveld die legendariese Rote Erde. Duitse sokkerkampioen 1955/56, 1956/57, 1962/63, 1994/95, 1995/96, 2001/02, 2010/11, 2011/12 DFB-Pokal 1965, 1989, 2012 UEFA Kampioeneliga 1997 Interkontinentale beker 1997 Amptelike klubwerf The Abseits Guide to German Soccer


Saturnus se natuurlike satelliete is talryk en uiteenlopend. Hulle wissel van klein maantjies van minder as ’n kilometer breed tot die enorme Titaan, wat groter as die planeet Mercurius is. Saturnus het 82 mane met bevestigde wentelbane, waarvan 53 name en net 13 ’n deursnee van meer as 50 km het, sowel as ringe met komplekse wentelbewegings van hulle eie. Sewe van Saturnus se mane is groot genoeg om die vorm van ’n ellipsoïed te hê, hoewel net twee, Titaan en Rea, tans in hidrostatiese ewewig is. Saturnus se mane word hier volgens wentelperiode gelys, van die kortste tot die langste. Mane wat so groot is dat hulle oppervlak in 'n sferoïde ingestort het, word met 'n ligpers kleur uitgelig. Titaan, wat die grootte van 'n planeet het, is op 'n donkerder agtergrond. Die ongewone (gevange) mane word in grys aangedui: liggrys vir satelliete wat in dieselfde rigting as die planeet wentel en donkergrys vir dié wat in die teenoorgestelde rigting wentel. Corum, Jonathan (18 Desember 2015). "Mapping Saturn's Moons". New York Times (in Engels).


Auvergnat (Oksitaans: Auvernhat) is een van verskeie dialekte van die Oksitaanse taal wat in die historiese Franse provinsie Auvergne in die noordelike deel van Oksitanië gepraat word. Oksitanië is die suidelike derde van Frankryk, 'n historiese streek waar Oksitaans steeds gepraat word. Die dialek het wêreld bekendheid verwerf deur die volksliedjies van Joseph Canteloube. Ethnologue report for Auvergnat, 15th edition "Congrès permanent de la langue occitane / Congrès permanent de la lenga occitana - Un nouvel organisme de régulation de l'occitan au service des usagers et des locuteurs". Geargiveer vanaf die oorspronklike op 27 Januarie 2012. Besoek op 15 April 2012. Ethnologue verslag oor Auvergnat Hierdie artikel is ’n saadjie. Voel vry om Wikipedia te help deur dit uit te brei.


Komedie of blyspel het 'n klassieke betekenis (soos gebruik in komiese teater) en 'n gewilde betekenis (die gebruik van humor met die bedoeling om mense te laat lag). In die verhoogwêreld lê die oorsprong in antieke Griekeland, waar 'n komedie die konflik tussen 'n jong held en 'n ouer gesagsfiguur uitgebeeld het. 'n Tragedie, in kontras, was 'n genre wat gekarakteriseer word deur die vernedering van 'n hoofkarakter wat hoë aansien geniet. Die meer gewilde betekenis van komedie is aansienlik moeilik om te beskryf. Humor is subjektief, wat vir een persoon snaaks of lagwekkend is kan vir 'n ander persoon beledigend of aanstootlik wees (of selfs nie aanstootlik genoeg nie). Dus word humor volgens elke persoon se eie smaak beoordeel. Sommige mense geniet nadenkende komedie soos ironie of swartkomedie, terwyl ander weer skurwe, onder-die-belt humor verkies. Hierdie artikel is ’n saadjie. Voel vry om Wikipedia te help deur dit uit te brei.


Pizza (die woord is moontlik afgelei van die Arabiese pita ("brood"), die Langobardiese bi°zzo ('n eenvoudige soort brood) of die Italiaans-Napolitaniese piceà, pizzà ("pluk") is 'n bodem van gisdeeg wat met pikante bestanddele soos tamatiesous, kaas, olywe, sampioene en salami of ham belê en daarna in die oond gebak word. Die moderne pizza het sy oorsprong in die Suid-Italiaanse hawestad Napels, maar intussen het die gereg wêreldwyd gewild geraak en dit word in 'n groot verskeidenheid variante aangebied. Die verskillende volke van Italië het al duisende jare gelede 'n aantal voorlopers van die huidige pizza in hulle kookkuns geken. Die jagters en versamelaars van die Steentydperk het wilde graansoorte soos emmer en eenkoorn, maar ook gars vir hulle vroeë soort pizza gebruik. Die graan is eers geweek of gekook, tot pap gestamp en uiteindelik op hete stene geplaas en oor 'n oop vuur gebak. Omtrent 1000 v.C. het die Etruskers van Noord- en Sentraal-Italië veral platbrood geniet, wat van fyngestampte graan gemaak en op hete stene gebak is.


Ben-G is 'n Suid-Afrikaanse Afrikaanse sanger en liedjieskrywer. Sy debuutalbum, Song vir jou, is in 2005 deur Kraaipromosies vrygestel. Van sy treffers sluit in O-AH Bokka en Song vir jou. In konsert DVD, 2005 Song vir jou, 2005 KRAAIPROMOSIES Musiek.co.za Geargiveer 7 Maart 2012 op Wayback Machine, besoek op 23 Maart 2010. Lys van Suid-Afrikaanse musikale kunstenaars Argief van BEG-G se webtuise Hierdie artikel is ’n saadjie. Voel vry om Wikipedia te help deur dit uit te brei.


Die Limpopo Nasionale Park is 'n wildreservaat in Mosambiek. Die park het ontstaan nadat die status van die Coutada 16 wildbenuttingsarea in Gazaprovinsie van 'n jaggebied na 'n beskermende gebied verander is. Die park maak nou deel uit van die Groter Limpopo Oorgrenspark saam met die Krugerwildtuin in Suid-Afrika en die Gonarezhou Nasionale Park in Zimbabwe. Duitsland het R42 miljoen geskenk vir die ontwikkeling van die nuwe park. Die geld is bestee op omheining en jagvoorkomingseenhede. Die park is verdeel in drie aparte gebruiksones: 'n toeristesone, 'n wildernissone, en 'n hulpbronbenuttingsone (vir jag). in die suide lê die Massingirdam in die Olifantsrivier en die dorpie Massingir, wat die administratiewe hoofkwartier van die nuwe park huisves. Die Limpoporivier maak die noordelike grens uit. In 2001 is 'n groot hoeveelheid wild uit die Krugerwildtuin na die Limpopopark verskuif. Daar is ook 'n nuwe grenspos gebou tussen Suid-Afrika en Mosambiek in 2004, naamlik die Giriyondo Grenspos.


In 1941, het 'n groep pro-Nazi Irakse offisiere, bekend as die "Goue Vierkant" gelei deur Generaal Rashid Ali, die regent in Irak omvergewerp. Hierdie staatsgreep het Brittanje genoop om aksie te neem om die regent se posisie te herstel ten einde te verhoed dat Irak binne Nazi-Duitsland se invloedssfeer val en sodoende Duitsland 'n geo-strategiese vastrapplek in die Midde-Ooste te gee. Na die staatsgreep op 1 April 1941, het die regent gevlug. Irak se nuwe regering was spoedig in 'n konfrontasie met Brittanje gewikkel oor die bepalinge van 'n verdrag wat op Irak afgeforseer is met onafhanklikheid. Die verdrag het aan Brittanje onbeperkte regte gegee om troepe in Irak te stasioneer. Brittanje het gereël om addisionele troepe van Indië in Irak te ontplooi. Irak het die ontplooiings verwerp en konfrontasie het plaasgevind naby Basra in die suide en wes van Baghdad naby die Britse militêre basis en vliegveld. Duitsland het 26 swaar vegvliegtuie in Irak ontplooi wat 'n onsuksesvolle lugaanval op die Britse basis in Habbaniya uitgevoer het.


Die African National Congress (ANC) is 'n bevrydingsorganisasie en politieke party wat Suid-Afrika sedert die land se eerste nie-rassige, demokratiese nasionale verkiesing van April 1994 regeer. Dié party is in 1912 in Bloemfontein as die South African Native National Congress (SANNC) gestig en was jare lank 'n verbode organisasie in Suid-Afrika. Die huidige naam is in 1923 aanvaar. Die ANC is op 8 Januarie 1912 gestig deur onder andere John Dube, Pixley ka Seme en Sol Plaatje om hom te beywer vir die regte en vryhede van alle Afrikane. Die ANC-jeugliga is in 1944 deur Nelson Mandela, Walter Sisulu, en Oliver Tambo gestig. Die sege van die Nasionale Party in die 1948-verkiesing en die implementering van apartheid lei tot die sogenaamde Defiance Campaign van 1952, en die opstel van die Vryheidsmanifes in Kliptown in 1955. In 1959 word die Pan Africanist Congress of Azania (PAC) gestig deur Robert Sobukwe en 'n groep ANC-lede wat gekant was teen die ANC se wending weg van swart nasionalisme af.


Gruyère (Duits: Greyerzer) is 'n Switserse harde kaas wat volgens die bepalings van die Appellation d'origine contrôlée (AOC, kaas van oorsprong) van 26 Julie 2001 net in die Switserse kantons Fribourg, Vaud, Neuchâtel en Jura, die distrikte Courtelary, Moutier en La Neuveville, asook in 'n aantal dorpe langs die grens van die kanton Berne vervaardig mag word. Die ronde kaas het 'n deursnee van tussen 55 en 65 cm, is tussen 9,5 en 12 cm dik en weeg tussen 25 en 40 kilogram. Die vetgehalte is 49 tot 53 persent. Vir 'n kaas van sowat 35 kg word sowat 400 liter melk benodig. Gruyère is in verskillende variante beskikbaar, wat volgens hulle stadium van rypwording, melksoort (Gruyère d'alpage, Alpemelk-Gruyère) en produksiemetodes (biologiese landboumetodes) onderskei word. 'n Besonderse variant is Gruyère-kaas wat na aanvanklik drie maande in die kaasmakery 'n verdere nege maande in steengrotte ryp word. Die grotte se natuurlike hoë lugvogtigheid van tot by 95 persent en die lae temperature van sowat 10° C verseker optimale omstandighede vir die rypwordingsproses.


James Barry Munnik Hertzog, (3 April 1866, Wellington – 21 November 1942, Pretoria) was 'n Suid-Afrikaanse staatsman en generaal. Hy was ook bekend as J.B.M. Hertzog en generaal Hertzog. Hy is die Suid-Afrikaanse regeringshoof wat die langste gedien het, van 1924 tot 1939. Hertzog het 'n belangrike rol in die politieke ontwikkeling van die Afrikaner gespeel en het hom beywer vir die opbou van die Afrikaner na oorlog en armoede. Sy slagspreuk was "Suid Afrika Eerste" en hy was die grootste inspirasie vir die Voortrekkerbeweging. J.B.M. (Barry) Hertzog is gebore op 3 April 1866 op Wellington in die Kaapkolonie uit 'n ou Kaapse geslag Afrikaners. Hy was die agtste kind van Johannes Albertus Munnik Hertzog en Susanna Maria Jacoba Hamman. Sy name het hy by sy peetpa, James Barry Munnik, die landdros van Wynberg, gekry, wat op sy beurt genoem is na dr. James Barry, die dokter wat sy en sy ma se lewe gered het nadat hy die eerste keisersnee in Suid-Afrika uitgevoer het.


MGMT (voorheen The Management) is 'n Amerikaanse musiekgroep wat in Brooklyn, New York gebaseer is en uit die lede Ben Goldwasser en Andrew VanWyngarden bestaan. Die groep is aanvanklik deur die New Yorkse Cantora Records uitgewermaatskappy gekontrakteer, maar in 2006 het hulle 'n kontrak met Columbia Records/Red Ink/Sony onderteken. Oracular Spectacular (2007) Congratulations (2010) MGMT (2013) Little Dark Age (2018) Hierdie artikel is ’n saadjie. Voel vry om Wikipedia te help deur dit uit te brei.


Die ISO-standaard ISO 3166 gee gestandardiseerde land- en gebiedskodes vir alle lande van die wêreld. Die standaard bestaan uit drie dele: ISO 3166-1 gee driesyfer, drieletter en tweeletter landkodes aan alle lande. ISO 3166-2 gee kodes aan onderverdelings binne lande. ISO 3166-3 lê ongebruikte landkodes uit ISO 3166-1 vas (nadat landsgrense verander het, of lande opgebreek of saamgesmelt word) Hierdie artikel is ’n saadjie. Voel vry om Wikipedia te help deur dit uit te brei.


Hier volg 'n lys van stede in Kenia: A - B - C - D - E - F - G - H - I - J - K - L - M - N - O - P - Q - R - S - T - U - V - W - X - Y - Z - Sien ook Baragoi Bungoma Busia Dadaab Diani Beach Eldoret Embu Garissa Gede Hola Homa Bay Isiolo Kajiado Kakamega Kakuma Kapenguria Kericho Kiambu Kilifi Kisii Kisumu Kitale Langata Lodwar Lokichoggio Loyangalani Lamu Machakos Malindi Mandera Maralal Marsabit Meru Mombasa Moyale Mumia's Muranga (vorige naam: Fort Hall) Nairobi Naivasha Nakuru Namanga Nanyuki Narok Naro Moru Nyahururu Nyeri Ruiru Shimoni Takaungu Thika Voi Wajir Watamu Webuye Wundanyi


Rafael "Rafa" Nadal Parera (Katalaans: [rəfəˈɛɫ nəˈðaɫ pəˈɾeɾə], Spaans: [rafaˈel naˈðal paˈɾeɾa]; gebore 3 Junie 1986 in Manacor, Majorka, Spanje) is 'n Spaanse professionele tennisspeler. Hy beklee tans die wêreld se no. 2-posisie en is 'n twaalfmalige Franse Ope-enkelspelkampioen (2005-'08, 2010-'14, 2017-'20), tweemalige kampioen by Wimbledon (2008 en 2010), viermalige kampioen by die VSA-Ope (2010, 2013, 2017 en 2019) en een keer kampioen by die Australiese Ope (2009). Hy het altesaam reeds 20 Grand Slam-enkelspeltitels verower. In 2010 het hy die tweede man in die geskiedenis geword wat vyf Roland Garros-enkeltitels ingepalm het. Die tabel toon Nadal se prestasie tydens elk van die Grand Slam-mansenkelspeltoernooie waaraan hy deelgeneem het: (en) Niall, Jake (3 Februarie 2009). "The man from Majorca breathes scent of victory". The Age. Geargiveer vanaf die oorspronklike op 21 April 2020. Besoek op 10 Junie 2019. (en) Scott, Brough (24 Junie 2008).


Boris Franz Becker (Duits: [ˈbɔʁɪs ˈbɛkɐ]; gebore op 22 November 1967 in Leimen, Wes-Duitsland) is 'n voormalige Duitse tennisspeler. Op 17-jarige ouderdom het hy geskiedenis gemaak as die jongste persoon wat nog Wimbledon se enkelspelkampioenskap kon wen. Hy was ses keer 'n Grand Slam-enkelspelkampioen en ook 'n Olimpiese gouemedaljewenner. Ná Becker se eerste oorwinning as ongekeurde speler in 1985 het hy in 1986 weer die Wimbledon-titel gewen. Hy het Wes-Duitsland ook gehelp om hulle eerste Davisbeker in 1988 in te palm. In 1989 het hy Wimbledon, die Amerikaanse Ope en 'n tweede Davisbeker gewen. In 1991 het Becker die Australiese Ope gewen en so die no. 1-posisie op die wêreldranglys gehaal. In 1992 het hy Jim Courier in skoon stelle verslaan om die ATP-wêreldtitel. Sy finale Grand Slam-titel was in 1996, toe hy Michael Chang in vier stelle tydens die Australiese Ope geklop het. In sy loopbaan het Becker 49 enkelspel- en 15 dubbelspeltitels gewen. Hy word onder andere onthou vir sy wedywering met spelers soos Ivan Lendl, Stefan Edberg en Michael Stich.


Kevin Melvyn Curren (gebore 2 Maart 1958 in Durban, Suid-Afrika) is 'n voormalige professionele tennisspeler. As gevolg van sy lengte het hy 'n moeilike, plat afslaan gehad. Curren het in twee Grand Slam-enkelspeleindstryde gespeel (albei op grasbane, sy voorkeuroppervlak) en vier Grand Slam-dubbelspeltitels gewen. Hy en Johan Kriek is die enigste Suid-Afrikaanse manspelers wie se naam tot dusver onder die toptien op die wêreldranglys verskyn het. Curren was die tweede Suid-Afrikaner (naas Brian Norton in 1921) wat die Wimbledon-manseindstryd gehaal het. Dit het gebeur in 1985, toe hy drie voormalige mansenkelspelkampioene (Stefan Edberg, Jimmy Conners en John McEnroe) klop. Hy het egter in die eindstryd teen Boris Becker verloor. Die tabel toon Curren se prestasie tydens elk van die Grand Slam-toernooie in mansenkels waaraan hy deelgeneem het: (en) "Player profile – Kevin Curren". ATP World Tour. Besoek op 23 Februarie 2021. (en) "Career Prize Money" (PDF). Pro Tennis Live. 22 Februarie 2021. Besoek op 23 Februarie 2021.


Willem Abraham de Klerk (7 Maart 1917 – 18 Julie 1996) was 'n Afrikaanse skrywer en dramaturg. Sy oeuvre bestaan uit eenbedrywe, ander dramas, romans, joernalistieke prosa, jeuglektuur en reisverslae. Sy belang as skrywer word veral gesien as literatuurhistories, alhoewel sy bydrae tot die realisme ook nie ontken moet word nie. Hy word bekroon met die Scheepersprys vir Jeugliteratuur in 1958, die Nasionale Boekhandelprys vir historiese romans in 1964, die D.F. Malan-medalje en die Hertzogprys (vir Drama) in 1958. Saam met Anna Neethling-Pohl skryf hy die briefroman, Van Willem en San onder die skuilnaam Anna Heymans. Willem Abraham de Klerk is op 7 Maart 1917 op Marquard in die Oranje-Vrystaat gebore as seun van die prokureur en later senator Daniël Petrus de Klerk en Anna Sophia Aletta Hamman. Hy het ’n ouer suster, Marie, en ’n jonger broer, Guy. Op jong ouderdom verhuis die gesin na Kaapstad, waar sy vader die eerste Afrikaanse prokureursfirma onder die naam De Klerk en Van Gend open.


Jaca (Aragonees: Xaca, Katalaans: Chaca) is 'n stad in die noord-ooste van Spanje. Hierdie Spanje-verwante artikel is 'n saadjie. U kan help deur dit uit te brei.


Judo (Japannees: 柔道 jūdō) is 'n sportsoort wat sy oorsprong in die Japanse vegkuns het. Die sport was in ongeveer 1882 ontwerp deur Jigoro Kano. Die woord beteken "sagte weg", waarby die woord do (weg) verwant is aan tao en naas die betekenis 'manier' ook die konnotasie van 'lewenspad' het. 'n Beoefenaar van judo word 'n judoka genoem. Judo word wêreldwyd beoefen en word sedert 1964 as 'n Olimpiese sport vir mans erken, en vanaf 1992 vir dames. In judo word daar tussen twee hooftegnieke onderskei: tachi-waza (staande tegniek) ne-waza (lêende tegniek) Daarbenewens moet die judoka die tegniek van ukemi-waza (valbreek) bemeester. Die gevegstegnieke word verdeel in: nage-waza (gooitegniek) katame-waza (beheertegniek) Die verskillende gooie kan as volg ingedeel word: ashi-waza (beengooie) goshi-waza (heupgooie) kata-waza (skouergooie) te-waza (armgooie, eintlik handtegnieke) sutemi-waza (offergooie) Die verskillende bindingstegnieke word onderverdeel in: osae-komi-waza (hougrepe) ude-kansetsu-waza (armklemme) shime-waza (wurgings) Die Japaner Djigoro Kano (1860- 1938) is die grondlegger van moderne judo.


Boogskiet is 'n sport waar pyle na 'n teiken weggeskiet word deur gebruik te maak van 'n gesnaarde boog. Vroeër was die boog hoofsaaklik 'n jag- en oorlogswapen, maar tans is boogskiet meestal 'n konsentrasiesport, hoewel daar in sekere lande soos Suid-Afrika en die Verenigde State nog met die boog gejag word. Mens kry handboë en kruisboë. Dit artikel handel hoofsaaklik oor handboogskiet, soos wat tydens die Olimpiese Somerspele beoefen word. Langboog – Die tradisionele houtboog wat oorspronklik uit Engeland kom. Hierdie boog word uit 'n stuk hout gemaak en daar word op die tradisionele manier (sonder enige hulp of rigmiddel) mee geskiet. Die moderne langboog is 'n kombinasie van die ou Engelse langboog en die Amerikaanse platbooog. Dit word gewoonlik vervaardig uit 'n samestelling van hout en glasvesel. Naakboog – Beide 'n moderne metaalboog met los latte, as 'n jagboog wat gewoonlik uit 'n stuk hout gemaak is. Daar word geen hulpmiddels soos 'n toesighouer of enige stabilisering gebruik nie. Met hierdie manier van skiet word daar langs die pyl verby gekyk en so op die teiken gemik.